
1. 


TERMALNA VRELA 
VARAŽDINSKIH TOPLICA 
_— POLOŽAJ I KLIMA 


Hrvatsko zagorje obiluje mnogim 
termalnim vrelima. Na nekima od 
njih razvilo se i nekoliko pozna- 
tih i mnogo posjećivanih toplica, 


među kojima su sigurno najsta- 
rije i najpoznatije Varaždinske 
Toplice sa svojim bogatim i vru- 
ćim sumpornim vrelima, koja već 


više hiljada godina služe zdrav- 
lju. 


Sva ova vrela Hrvatskog zagorja 
pojavila su se uzduž dviju tekton- 
skih pukotina, od kojih jedna te- 
če od Samobora prema sjeveru 
uz Blatno jezero do Karpata, dok 
druga prolazi od Klanjca južnim 
obronkom Ivančice prema istoku 


i križa se sa prvom kod Varaž- 


dinskih Toplica. Uslijed toga je ta 
pukotina ovdje najdublje usječena 
u Zemljinu koru, što se očituje u 
sastavu i karakteristikama ovdaš- 
nje termalne vode, koja se znatno 
razlikuje od ostalih termalnih 
vrela Hrvatskog zagorja. 


Do pojave ovih termalnih vrela 
došlo je prije mnogo milijuna go- 





dina, u tercijaru, kao posljedica 
vulkanske eruptivne djelatnosti, 
koja nam je ostavila tragove u 
debelim naslagama eruptivnog 
kamenja, zapadno od Toplica, na 
putu prema nalazištu ljekovitog 
blata. Ovdje su vidljive naslage 
eruptivnog diabaza na slojevima 
oligocena, što nam dopušta da od- 
redimo i vrijeme postanka naših 
vrela u doba miocena. Kroz dugo 
vrijeme od svoje pojave na zem- 
lji, termalna voda je taložila de- 
bele naslage svojih soli i stvarala 
sedrene terase, koje su znatno 
utjecale na mijenjanje reljefa 
ovoga kraja, kao i na mehaniku 
samih izvora. Ovi su se uslijed 
nagomilavanja sedrenih taloga sve 
više podizali i pomalo gušili, pa 


je vremenom dolazilo do odumi- 
ranja pojedinih vrela, koja su os- 
tala pokopana pod gomilama svo- 
je vlastite sedre, dok je voda sebi 
probijala nove putove, stvarajući 
nove izvore. Danas postoji na 
području Varaždinskih Toplica 
oko 28 termalnih izvora, koji se 
znatno razlikuju po svojoj tem- 
peraturi, kapacitetu i sastavu vo- 
de. Glavno vrelo izlazi na najgor- 
njoj terasi današnjeg naselja u 
parku, na visini od 203 m nad 
morem. Vrelo je bilo, navodno od 
18. st., zahvaćeno do 3 m dubokim 
zidanim bunarom, te je davalo 


oko 20 litara vode na sekundu od 
58%, što je iznosilo približno ko- 
jih 2 milijuna litara dnevno. Go- 
dine 1962. izvršena je rekaptaža 
vrela pa se otada termalna voda 
zahvaća iz dubljih vodonosnih 
horizonata, dok je stari kaptažni 
bunar zatvoren. 

Varaždinske Toplice smjestile su 
se vrlo slikovito na sedrenim te- 
rasama uz južnu padinu Topličke 
gore spuštajući se u plodnu i soč- 
nim zelenilom prekritu široku do- 
linu rječice Bednje, koja dijeli 
Topličku goru od legendarnog 
Kalnika (sl. 1). 


sl. 1 — Panorama Varaždinskih Toplica. Pogled s juga 





Toplice su sa svih strana okruže- 
ne vijencem brežuljaka prekritih 
gustim šumama i vinogradima 
Topličke gore sa sjevera i zapada, 
sa vrhom Tonimirom (317 m), na 
kojem je do pred par godina sta- 
jao dvorac, nekad vlasništvo obi- 
telji Kukuljević, sastajalište ilira- 
ca, gdje su nastala i mnoga lite- 
rarna djela, među kojima i prva 
hrvatska drama »Juran i Sofija«. 
Tonimir je bio omiljelo izletište, 
odakle se pruža prekrasan pogled 
na cijelo Međimurje i dravsku ni- 
zinu sve do bregova oko Blatnog 
jezera i do Ivančice i Pohorja, 
kao i sa druge strane na dolinu 
Bednje. Zapadno od Tonimira leži 
vinorodni Varaždinbrijeg sa uzor- 
nim vinogradima i starim vino- 
gradskim kućama varaždinskih 
građana. S južne i istočne strane 
prostire se kalnički masiv s 
Ljubljom (558) m), Pecom (620 m) 
i Kalnikom (643 m) na kojem je i 
dobro opremljen planinarski dom. 
Omiljela šetnja topličkih gostiju 
je vinogradski vrh Horvatovac 
(273 m) sa svoja karakteristična 
4 jablana, odakle su često parti- 
zanski mitraljezi u vrijeme na- 
rodnooslobodilačkog rata ulijevali 
strah okupatorskoj posadi u Top- 
licama. 


Samo mjesto grupiralo se oko 
kastela i crkve. Kuće su građene 
dosta zbijeno jedna uz drugu, sta- 


2. 


rije su gotovo sve iz kamena. Uli- 
ce su uredne, imaju nogostupe i 
penju se iz ravnice prema kastelu, 
koji stoji u središtu mjesta. Ispod 
kastela i crkve nalazi se trg, oko 
kojega su se nekad odvijali mnogi 
sajmovi, koje su Toplice imale. 
Na istočnom dijelu Toplica, lijevo 
od ceste za Ludbreg nalaze se 
»Žitnjakovi« staklenici i »Tvorni- 
ca opruga« a na prostoru neka- 
dašnjeg kaptolskog majura »Švaj- 
carija« (blizu sela Lukačevec) 
predviđena je izgradnja rekrea- 
cionog centra. 

Ima i dovoljno zelenih površina, 
među kojima se ističe stari kupa- 
lišni park, koji se nastavlja u ve- 
liki park-šumu sve do podnožja 
Tonimira. U gornjem dijelu mje- 
sta nalaze se bolnički objekti, 
dok je u donjem dijelu smješteno 
»Pučko kupalište«. Izgradnja sa- 
moga mjesta vrlo je interesantna 
i urbanistički se dosta razlikuje 
od ostalih većih naselja u ovom 
kraju, pa pruža i vrlo skladnu sli- 
ku, koja se iznenada iza jednog 
zavoja pojavljuje pred očima put- 
nika kada prilazi Toplicama s 
južne strane, zagrebačkom  ces- 
tom. Vijenac gustih, šumom ob- 
raslih brda, koja okružuju Varaž- 
dinske Toplice sa sviju strana, za- 
štićuju samo mjesto od oštrih 
vjetrova i uvjetuje vrlo ugodnu 
klimu. 


VARAŽDINSKE TOPLICE 
U PRETHISTORIJSKO 


DOBA 


Naselje, kao i sam položaj nase- 
lja, Varaždinske Toplice imaju 
zahvaliti jedino postojanju ter- 
malnog vrela. Tu se je život poja- 
vio već vrlo rano, u pretpovijesno 
doba. Na više mjesta u Hrvat- 
skom zagorju otkrita su bogata 
nalazišta sa brojnim tragovima 
ljudskog života još iz starijeg ka- 
menog doba (paleolitika). Razum- 

ljivo je, da su nalazi vrućih vrela 
pobuđivali naročitu pažnju, pa su 
ih ljudske skupine rado odabirale 
kao mjesto duljeg boravka, gdje 
su nalazile i izvor topline, koji im 
je pružao zaštitu od zime za vri- 
jeme hladnih godišnjih doba. 
Upotrebom termalne vode došli su 
ljudi doskora u priliku da upoz- 
naju i njena ljekovita svojstva, pa 


je to bio još jedan od razloga, da 
su se ljudi zadržavali u blizini tak- 
vih vrela. Ljekovita moć termalne 
vode dala je povoda ljudima da u 
njima naziru djelovanje kakve 
nadprirodne sile, duha ili božan- 
stva, koje je sklono čovjeku, pa su 
takva mjesta vremenom postaja- 
la i središta izvjesnog kulta. 

Tako su i vrela Varaždinskih To- 
plica privukla oko sebe prve ljud- 
ske skupine, koje su ih otkrile u 
ovom kraju. To nam potvrđuju 
nalazi iz velike sedrene pećine, 
zvane Gradišće na zapadnoj stra- 
ni Toplica. Iza ove pećine nalaze 
se i danas dva jako zamuljena 
termalna vrela, čija se voda ruši 
malim slapom preko gomile sedre, 
koja se istaložila uz eruptivne sti- 
jene u korito nastalo od urušene 
spilje. Velika pećina 15 m debe- 
log sloja taložne sedre, služi već 
više stoljeća kao općinski kame- 
nolom za građevni materijal. Ne- 
kada je ona u svojim šupljinama 
i spiljama pružala ljudima sklo- 
ništa i nastambe, pa su vađenjem 
kamena ostaci tih nastamba, a s 
njima i mnogi tragovi tog davnog 
života uništavani i nestajali. Tu 
je nađeno nekoliko kamenih no- 
ževa, strugala, kao i sitnijeg ka- 
menog oruđa, dvije čeljusti spilj- 
skog medvjeda sa više zubiju i 
dijelova nogu, dok je na još ne- 
kim mjestima u istoj pećini na- 
đeno rebara pragoveda i kosti 
drugih životinja. Na raznim dru- 
gim nalazištima otkrivene su ta- 
kođer kosti diluvijalnih životinja, 
kao nosoroga, mamuta, jelena, 
hrčka i drugih, po kojima se može 


pretpostaviti prisustvo čovjeka 
lovca, koji se s njima prehra- 
njivao. 


Nalazi iz mlađeg kamenog doba 
(neolitika) pokazuju nam, da su 
ljudi živjeli i uz neka druga ter- 
malna vrela topličke okolice. Ta- 
ko je nađeno više kamenih arte- 
fakata uz jedno ognjište prilikom 
kopanja prilaza u bivši vodovod- 
ni rezervoar iznad današnjeg 
glavnog vrela u parku, a uz vrelo 
u Petkovcu nekoliko fragmenata 
glinenog posuđa i kamenih sje- 
kira, (SI, 2) 

Brončano doba je zastupljeno na- 
lazom jedne ostave sa tri lijepa 
sačuvana srpa i komadom sirove 
bronce, (sl. 3), dok jedne mađar- 
ske novine iz godine 1845. donose 
vijest, da je u Toplicama nađena 
jedna veća ostava od 45 komada 





brončanih sjekira, o kojima na- 
žalost nedostaju svi podaci. 

Svi ovi nalazi iz najstarijih epoha 
ljudskoga razvoja pokazuju nam, 
da je oko topličkih termalnih 
vrela tekao život gotovo nepre- 
kinuto već od starijeg kamenog 
doba. 

Nešto prije 1000 godina pr. n. e. 
nalazimo na Balkanskom  polu- 
otoku razna ilirska plemena, me- 
đu koja su u IV st. provalili Kelti. 
Potonji su se ovdje mjestimično 
zadržali i pomiješali s Ilirima, 
unaprijedivši rudarstvo, tehniku 
prerade željeza i lončarstvo. Neki 
grčki i rimski pisci ostavili su 
nam dosta podataka o Ilirima iz 
kojih znamo, da je na prostoru 
današnje Podravine između da- 
našnjeg Maribora i Osijeka živ- 
jelo njihovo pleme Jasi. Prof. A. 
Majer u svojoj studiji o Jasima 
tumači postanak i značenje tog 
imena i kaže, da u indoevrop- 
skom jeziku ono znači »posjednik 
vrućih vrela« ili »topličanac«. Ovo 
je pleme sigurno dobilo svoje ime 
po tome, što je na svom području 
posjedovalo više takvih vrela, od 
kojih su najznačajnija bila Varaž- 
dinske Toplice i Daruvar. Iz toga 
moramo zaključiti, da su ta vrela 
već tada bila poznata i posjećiva- 
na, te da su ih Jasi iskorištavali, 
a sigurno i uređivali, kad su po 
njima dobili i svoje ime. Rako- 
vac i Tkalčić, koji su pisali o Top- 
licama, spominju, da se ovdje na- 
šlo novaca iz II ilI st. pr. n. e. 
i to grčkih, tračkih, makedon- 
skih, ilirskih i rimskih republi- 
kanskih, što također dozvoljava 
pretpostavku o izvjesnom većem 
prometu, koji se tada tu odvijao. 
Indirektno ovi nalazi novca nam 
daju naslutiti, da je ovdje posto- 
jalo nekakvo kupalište ili s njim 
povezano svetište, koje je tada 
bilo dosta posjećivano. I samo ime 
Varaždinskih Toplica  — »Aquae 
Iasae«, koje one nose kroz čitavo 
vrijeme rimske vladavine, potvr- 
đuje nam postojanje jednog rani- 
jeg ilirskog kupališta, koje su 
rimski osvajači morali ovdje za- 
teći, gdje su onda svoje vlastito 
izgradili, dok su mu ime, koje je 
već bilo poznato po prijašnjim 
vlasnicima, ostavili. Da je poseb- 
no kupalište i ranije moralo po- 
stajati proizlazi iz činjenice, što je 
voda ovog vrela vruća (58%C) tako 
da se u otvorenom toku vode nit- 
ko ne bi mogao kupati. Zato je 





sl. 2 — Kameni artefakti iz starijeg kamenog doba (gore) 


Kamene sjekire iz mlađeg kamenog doba (dolje) 





bilo potrebno vodu najprije ohla- 
diti, što je bilo moguće samo u 
kakvom bazenu, koji je bio isko- 
pan uz sam tok vode, odakle se 
voda u njega izlijevala. 


Iliri su mnogo trgovali s Rimlja- 
nima, ali su plemena, koja su živ- 
jela uz more, gusarenjem ometala 
rimsku trgovinu i plovidbu, pa 


sl. 3 — Ostava iz brončanog doba 


su Rimljani već sredinom III st. 
pr. n. e. vršili ratne pohode na 
našu stranu Jadrana, kako bi si 
osigurali gospodstvo i trgovinu na 
Jadranskom moru. 


Rimska vlast na području između 
Save i Drave definitivno je učvr- 
šćena poslije ugušenja ilirskog 
ustanka (6—9. god. n. €.). 


3. 


AQUAE. IASAE 


VARAŽDINSKE TOPLICE 
U RIMSKO DOBA 


Najstariji antički spomenik u Va- 
raždinskim Toplicama zapravo je 
samo latinsko ime tih Toplica — 
Aquae Iasae. Ovo se ime javlja u 
natpisima i izvorima iz doba rim- 
skog carstva. Poznato je da su 
Rimljani za imena naselja, naj- 
češće iz praktičnih razloga, uzi- 
mali ona koja su označavala polo- 
žaje prema njihovu cestovnom i 
graničnom rasporedu, a manjim 
su dijelom preuzimali imena što 
su imala korijen u domorodnim 
tradicijama. Prema tome, u an- 
tičkom imenu Varaždinskih Top- 
lica obilježeno je da su na tom 
mjestu postojale toplice prije do- 
laska Rimljana i da su one bile 
nastanjene panonsko-ilirskim ple- 
menom Jasa. Ova činjenica nije 
dosad, nažalost, potvrđena arheo- 
loškim nalazima iz predrimskog 
(ilirskog) vremena, što je vjero- 
jatno samo slučajnost. Međutim, 
intenzivni promet u posljednjim 
stoljećima prije rimskog osvaja- 
nja ovih krajeva potvrđen je na- 
lazima novca, koji potječe iz raz- 
nih zemalja Evrope iz predrim- 
skog i rimskog republičkog vre- 
mena. 

Za razvoj ranijeg i kasnijeg an- 
tičkog naselja od prvenstvenog su 
značenja morali biti termalni iz- 
Vori kao i pogodni smještaj na 
raskrsnici starijih putova, koji su 
išli od istoka na zapad i od sje- 
vera na jug. Vjerojatno je domo- 
rocima, kao i kasnije Rimljanima, 
odgovarao položaj koji je kontro- 
lirao velik dio plodne i prometne 
doline rijeke Bednje, a istovre- 
meno bio uvučen među brežuljke 
te je mogao dobro poslužiti za 
obranu. 

Novija arheološka istraživanja 
potvrdila su ovu pretpostavku, 
jer su otkriveni dijelovi ranocar- 
skog naselja (I i II st. n. e.) na 


samom podnožju topličkog bre- 
žuljka u blizini Bednje i spome- 
nutih putova, a istovremeno i os- 
taci kupališta u blizini današnjeg 
vrela u parku lječilišta. 

Burna povijest Varaždinskih Top- 
lica, koju upoznajemo po rezulta- 
tima sistematskih arheoloških is- 
traživanja, nije dugo vremena bi- 


la poznata, iako se, u posljednja 
dva stoljeća, našao veći broj zna- 
čajnih spomenika. Međutim, oni 
su bili samo pojedinačno vredno- 
vani pa nisu mogli dati uvid u 
razvoj Toplica kao antičkoga ku- 
pališnog naselja, iako daju po- 
datke o kupalištu, o kultovima 
(Diana, Silvan, nimfe), o privredi 
(sajmovi), o likovnoj umjetnosti 
i dr. (sl. 4) 


Od velikog broja spomenutih na- 
laza — natpisa, žrtvenika, reljefa, 
dijelova arhitekture — osobito se 
ističu oni koji su nam sačuvali 
podatke od prvorazrednog znače- 
nja za određene događaje ili vri- 
jeme. Tako je na monumental- 
nom mramornom zavjetnom žrt- 
veniku zabilježeno da je Marko 
Fabije Fabulo, carski legat pro- 
vincije Afrike, boravio i liječio 
se u Toplicama oko sredine I st. 
n. e.: 





sl. 5 — Portal 19. st. s ugrađenim fragmentima i natpisom izgradnje nimfeja 


MARCVS  FABIVS _FABVLVS 
TRIBVNVS MILITVM LEGIO- 
NIS XIII GEMINAE, LEGATVS 
AVGVSTI PROVINCIAE AFRI- 
CAE PRO PRAETORE, LEGA- 
TVS AVGVSTI LEGIONIS XIII 
GEMINAE, SACRVM NYMPHIS 


(7. decenij II st. n. €.) 


(Prijevod: Marko Fabije Fabul, 
vojni tribun trinaeste dvostruke 
legije, carski poslanik, propretor 
afričke pokrajine, carski poslanik 
kod trinaeste dvostruke legije, 
postavlja svetište nimfama.) 
Ostaci nimfeja, koji se sastoje od 


s. 





velike natpisne ploče uzidane u 
portal parka, od ukrasnih arhi- 
tektonskih = dijelova — ugrađenih 
djelomično u spomenuti portal ili 
razmještenih u parku, te od re- 
ljefa koji su smješteni u muzej- 
skoj zbirci, govore nam ne samo 
o bogatstvu i umjetničkom ukusu 
nego i o vremenu i načinu kada 
i kako je nimfej bio podignut. 
Natpis nam otkriva da je općina 
Ptujska, u čijem su upravnom 
području bile Aquae Iasae, po- 
digla svetište nimfama u vrijeme 
vladavine cara Marka Aurelija i 
Lucija Vera tj. između 161. i 170. 
godine n. e.: (SI. 5) 

NYMPHIS AVGVSTIS SACRVM, 
RESPVBLICA — POETOVIENSIS 
MANDATE LVCIO TVLLIO TV- 
SCO LEGATO AVGVSTORVM 
PRO-PREATORE, CVRANTE T. 
GEMNIO RVFINO PROCVRA- 
TORE AVGVSTORVM (Prijevod: 
Uzvišenim Nimfama svetište po- 
digla općina Ptujska na zapovijed 
Lucija Tulija Tuska, carskog po- 
slanika i propretara (gornje Pa- 
nonije) a nastojanjem Tita Gemi- 
nia Rufina, prokuratora (financij- 
skog činovnika).) 

Kako je izgledao nimfej ne može 
se sa sigurnošću utvrditi, ali je 
vjerojatno da je imao izgled slo- 
bodno stojeće zgradice (edikule, 
kapele), što se sastojala od pod- 
nožja na kojem su stajali stupovi 
i polustupovi (pilastri), reljefi i 
vijenci s ugaonim ukrasima, slič- 
no kao nadgrobne edikule na an- 
tičkom groblju u Šempetru kod 
Celja. Na polustupovima javlja se 
biljni ukras, na jednoj gredi scena 
lova, sa sačuvanim dijelovima vi- 
jenca (arhitrava) bogata dekora- 
tivna profilacija, a na zabatu i 
ugaonim ukrasima morski lavovi 
i drugi fantastični cvjetni, živo- 
tinjski i ljudski likovi. 
Središnjem dijelu nimfeja vjero- 
jatno je pripadao visoki reljef s 
nimfama, od kojega se sačuvao 
samo gornji dio jedne nimfe, 
smješten također na vrhu porta- 
la (Sl. 5). Ostali reljefi vjerojatno 
su činili okvirni vijenac nimfeja. 
Na njima su prikazani naizmje- 
nično mladi heroji u ratnoj opre- 
mi (Sl. 6), mitološke scene u ko- 
jima je simbolizirana snaga vrela 
i pobjeda zdravlja. Najveća i naj- 
složenija je kompozicija koja pri- 
kazuje Evropu na biku (Jupitru) 
i Amfitritu, ženu Posejdona (gos- 
podara mora) na morskom grifo- 


sl. € — Heroizirani mladići, 
simboli zdravlja 





sl. &8 — Eros na hipokampu 





sl. 7 — Detalj kompozicija 
Evropa i Amfitrita, toplič- 
kog eksponata na izložbi 
»Umjetnost na tlu Jugosla- 

vije« 1971. god. 








sl. 9 — Ploča cara Konstantina 


nu (Sl. 7). Puni su dražesti reljefi 
S prikazima Erosa na hipokampu 
(morskom konju) te s uzdama i 
trozubom, koji simboliziraju po- 
bjedu snage ljubavi nad elemen- 
tarnim silama prirode (SI. 8). Ci- 
jeli nimfej izveden je od mramo- 
ra s Pohorja, i to u jednoj doma- 
ćoj klesarsko-kiparskoj radionici, 
koja je djelovala na području an- 
tičkog Zagorja i Štajerske (Celje, 
Ptuj, Varaždinske Toplice). Neki 
se dijelovi ističu osobitom ljepo- 
tom izradbe i kompozicijom pa 
predstavljaju dostignuća što re- 
prezentiraju umjetnički krug iz 
kojega su potekli, a istovremeno 
potcrtavaju neobično značenje 
nimfeja. 

Još jedan ranije nađeni spomenik 
daje nam važne podatke za pro- 
učavanje kupališnog života i raz- 
voja Toplica u kasnijem razdob- 
lju rimskog carstva. To je ploča 
iz vremena vladanja cara Kon- 
stantina (306—336), koja se nalazi 


sl. 10 — Ostaci drvene arhitekture 





u muzejskoj zbirci (Sl. 9). U njoj 
se dosta opširno govori da je car 
Konstantin dao obnoviti kupali- 
šte, koje je ranije stradalo od po- 
žara, i da ga je opremio trijemo- 
vima sa stupovima (porticima) i 
bogatim ukrasom. Osim toga uveo 
je sajmove svake nedjelje. Prema 
tome, u to su vrijeme Varaždinske 
Toplice ponovo dobile na znače- 
nju i kao kupalište i kao promet- 
no mjesto, što je vjerojatno bilo 
povezano s općim težnjama cara 
da oživi i učvrsti carstvo. Toplice 
su se naime nalazile u blizini po- 
granične zone te su kao lječilište 
i rehabilitacioni centar bile od pr- 
vorazredne važnosti za vojsku, a 
istovremeno su i kao naseobine s 
dugom tradicijom mogle povoljno 
djelovati u privrednom, politič- 
kom i kulturnom pogledu na ši- 
rem području. 

IMPERATOR CAESAR FLAVIVS 
VALERIVS CONSTANTINVS 
PIVS FELIX MAXIMVS AVGV- 


STVS, AQVAS IASAS OLIM VI 
IGNIS CONSVMPTAS CVM 
PORTICIBVS ET OMNIBVS OR- 
NAMENTIS AD PRISTINAM FA- 
CIEM RESTITVIT, PROVISIONE 
ETIAM PIETATIS SVAE NVNDI- 
NAS DIE SOLIS PERPETI ANNO 
CONSTITVIT, CVRANTE VALE- 
RIO CATVLLINO VIRO PER- 
FECTISSIMO, PAEPOSITO PRO- 
VINCIAE PANNONIAE SVPERI- 
ORIS. (Prijevod: Cezar Flavije Va- 
lerije Konstantin, pobožni, sretni, 
najveći, uzvišeni, vratio je raniji 
izgled Toplicama, koje su stradale 
od požara, s porticima i svim 
ukrasima. Također je svojom bri- 
gom odredio da se svake nedjelje 
u godini održavaju sajmovi. Bri- 
gu oko toga imao je Valerije Ka- 
tulin, najodličniji muž, zapovjed- 
nik provincije Gornje Panonije.) 
Ovi podaci o Konstantinovoj ob- 
novi Toplica svakako su bili in- 
teresantni, ali su do nedavno os- 
tali samo vijest koja nije imala 
nikakve konkretne arheološke po- 
tvrde. 

Prema svemu dosad spomenutom, 
svi stariji nalazi, iako važni po 
svom sadržaju, ipak nisu mogli 
dati uvid u užu lokaciju, raspro- 
stranjenost i karakter antičkoga 
kupališnog naselja. Tek sistemat- 
skim arheološkim istraživanjima, 
koja traju od 1953. godine, mogli 
su se vrednovati ovi stariji nalazi, 
koji su bili u isto vrijeme puto- 
kaz za određivanje razdoblja i sa- 
držaja otkrivenih spomeničkih 
kompleksa. 

Prije početka terenskih radova, 
istraživanja i iskopavanja, ispi- 
tan je prethodno čitav teren i si- 
stematizirana je sva građa i svi 
podaci o ranijim nalazima. Pri- 
mijećeno je da je najveća gustoća 
i količina nalaza, i to onih naj- 
vrednijih, bila na mjestu i u bli- 
žoj okolici današnjeg partera par- 
ka. To je izazvalo pretpostavku 
da se upravo na tom području 
mogu i dalje očekivati vrijedni 
nalazi jer je blizina vrela, koje je 
u antičko doba vjerojatno bilo na 
istom mjestu kao danas, sigurno 
uvjetovala prostiranje bar jednog 
važnog dijela antičkog kupališnog 
naselja. 

Otkriveni dio kupališta ležao je 
pod debelim naslagama  sedre, 
koja je u stvari talog termalne 
vode. Razina antičkih toplica bi- 
la je mnogo niža od današnje, ko- 
ja je upravo povišena taloženjem 





sedre. Na taj je način protuma- 
čena narodna predaja da su Top- 
lice propale u zemlju. Pri tom 
narod krivo tumači staro sjeća- 
nje, povezujući propast Toplica 
s elementarnom katastrofom, u 
kojoj bi one momentano utonule. 
Slojevi sedre i antičke ruševine u 
njima pokazuju da je proces ne- 
stajanja antičkih Toplica dugo i 
postepeno trajao. Oni dijelovi an- 
tičkoga kupališta preko kojih se 
neposredno rušila bujica termal- 
ne vode, nakon njihove propasti, 
ispunjeni su i obavijeni krutom 
sedrom, a urušena građa, zalive- 
na sedrom, stvorila je vrlo tvrde 
gromade, koje su se uglavile oso- 
bito u vratima i užim prolazima. 
Međutim, na mjestima gdje se vo- 
da nije valjala nego je tekla la- 
gano i bez zapreka, sedra se ta- 
ložila u pravilnim slojevima, tvr- 
dim, polutvrdim i rastresitim. 
Upravo toj sedri ima se zahvaliti 
što je antička arhitektura ostala 
tako dobro sačuvana. Samo na 
onim mjestima gdje se u prošlosti 
već kopalo i vadilo sedru za gra- 
đevinske svrhe, antička arhitek- 
tura i spomenici djelomično su 
oštećeni, a izbačeni slojevi sedre 
zamijenjeni su ubačenim suvre- 
menim nasipom. Taloženje sedre, 
nakon posljednjeg i definitivnog 
uništenja antičkih Toplica pot- 
kraj 4. st. n. €., prouzročilo je u 
izvjesnoj mjeri ne samo promje- 
nu nivoa tla nego i formiranje 
novih terasa topličkog brežuljka. 
Time se donekle izmijenio i reljef 
pejzaža. Terase su i ranije mora- 
le biti svojstvo tla te su utjecale 
na urbanističku koncepciju antič- 
kog naselja, a taj su karakter sa- 
čuvale i do danas. 

Na najgornjoj i najširoj terasi, u 
blizini vrela, smjestila se jezgra 
kupališnog dijela naselja s odgo- 
varajućim uređajima i reprezen- 
tativnim javnim zgradama i spo- 
menicima. Na ostalim terasama 
nalazili su se stambeni i trgovač- 
ki dijelovi, a uz prolazne ceste, po 
antičkom običaju, pružala su se 
groblja. Najstariji dosad otkrive- 
ni stambeno-trgovački dio smje- 
šten je na južnom dijelu podnožja 
topličkog brežuljka, na muljevi- 
tom i podvodnom tlu, a leži sje- 
verno od današnje Bakarićeve 
ulice, nedaleko križanja cesta za 
Zagreb i Ludbreg. Zasad je istra- 
žena tek manja površina od ne- 
koliko stotina kvadratnih metara, 


ali su dobiveni vrlo interesantni 
podaci o smještaju, karakteru i 
načinu života stanovnika što su 
ovdje obitavali. Izbor tla, mada 
močvaran, bio je uvjetovan po- 
godnim položajem prema rijeci 
Bednji, nizinskim pašnjacima i 
obradivoj zemlji, te blizini pro- 
metnih putova. Možda ga je dik- 
tirao i nedostatak povoljnog i 
prostornog smještaja na gornjim 
terasama padina, koje su vjero- 
jatno već od ranije bile nastanje- 
ne domorodnim stanovništvom. 
Istraženi dio naselja nastao je u 
drugoj polovini 1. st. n. e. i trajao 
je dulje vremena, mijenjajući i 
svoj karakter i način gradnje. Pr- 
votno je to bilo drveno naselje, od 
kojega su zasada djelomično ispi- 
tana dva objekta; ono se širilo u 
svim smjerovima u dužini od ne- 
koliko stotina metara. Sačuvani 
su drveni temelji s podovima i si- 
stemom drvenih potpornja (pilo- 
taža). Zgrade su imale vrlo izdu- 
žen tlocrt (više od 20 m). Temelji 
su od hrastova drveta, koje je fino 
obrađeno i izvrsno sačuvano, a 
pokazuje tragove tesarske pile i 
bradve. Za potpornje i pilotažu 
korištena je osim hrastovine i 
različita crnogorična i bjelogorič- 
na građa, od kolaca i granja do 
velikih stupova. Zanimljivo je da 
je drvo ostalo posve nepromije- 
njeno oblikom i bojom, a čak se 
na pojedinim mjestima sačuvala 
i kora. (Sl. 10) 

Brvna, od kojih neka imaju du- 
žinu i do 7 m, spajana su na raz- 





sl. 11 — Veliki kupališni bazen 


ne načine — od jednostavnog 
sklopa na rub do uklapanja na 
zub, te pomoću vezova. Na poje- 
dinim brvnima vide se utori za 
okomite potpornje, odnosno za 
gornje dijelove konstrukcije zido- 
va, koji su vjerojatno bili izrađe- 
ni od greda i dasaka. U nekim 
prostorima temelja sačuvali su se 
ostaci podova od jelovih dasaka, 
ispod kojih je bila podloga od ilo- 
vače, nasipa i drvenog iverja. U 
nasipu je nađeno mnogo ulomaka 
glinenog posuđa. Sve konstruk- 
cije u drvetu izvedene su velikom 
pomnjom, a dotrajali dijelovi po- 
pravljeni su i krpani na vrlo vješt 
način. 

Sveukupna obradba drveta uka- 
zuje na tehnička dostignuća koja 
su dijelom nasljeđe domorodnih 
tradicija, a dijelom primjena is- 
kustva i vještine rimskih drvo- 
djelaca. Na mnogim dijelovima 
drvene građe vidljivi su tragovi 
gorenja, po čemu se može zaklju- 
čiti da je ovaj najstariji dio na- 
selja stradao u požaru. 

U svim prostorima ovih drvenih 
kuća, kao i oko njih nađeno je 
veliko mnoštvo različitih predme- 
ta kojima su se stanovnici služili, 
a možda djelomično i trgovali. Uz 
obično glineno posuđe za dnevnu 
upotrebu, različitih oblika, kvali- 
tete i ukrasa, nađeno je i mnogo 
raskošnije robe (terra sigillata, 
terra barbotina, terra nigra), koja 
je uvezena iz raznih krajeva Ev- 
rope (Italije, Galije, Germanije). 
Glinene svjetiljke-uljanice služile 

su za rasvjetu. Od pokućstva iz 
razumljivih se razloga (požar) nije 
mnogo sačuvalo, ali je nađena bo- 
gato tokarena drvena noga, koja 
vjerojatno pripada ležaljci ili 
škrinji. Od sitnog pribora otkri- 
veni su liječnički instrumenti, 
igle, ukrasne kopče (fibule), perle 
od stakla i kosti, kockice i pločice 
za društvene igre, dječje igračke 
i dr. Nađeno je i 13 komada nov- 
ca. Osobito su interesantni nalazi 
ostataka namirnica — kosti gove- 
da, konja, svinja, peradi i riba, 
zatim koštice bresaka i šljiva te 
lješnjaci. Zanimljivo je da ima 
dvije vrste bresaka i da su se one 
relativno rano pojavile u ovom 
kraju, iako je poznato da su bres- 
kve u Evropu donesene od rim- 
skih legionara potkraj rimske re- 
publike. 

Svi prikupljeni nalazi i podaci po- 
mažu nam da možemo odrediti 
vrijeme kada je ovaj dio naselja 
nastao i koliko je trajao. Ono je 
podignuto u drugoj polovini 1. st., 
a trajalo je do u drugu polovinu 
2. st. Naselje je moralo stradati u 
ratu, kad je bilo i spaljeno. Vje- 
rojatno je to bilo u doba provala 
Markomana i Kvada (161—180. 
god.). O ratnim operacijama go- 

sl. 12 — Sjeverni dio kupališnih prostorija 


vori i nalaz kamenog projektila od 
antičkog bacačkog oružja (baliste 
ili katapulta), koji je nađen u jed- 
noj od otkrivenih drvenih zgrada. 
Nakon razaranja i minule ratne 
opasnosti naselje je kasnije opet 
obnovljeno na istom mjestu, s ti- 
me da su ostaci izgorjelih drvenih 
kuća poslužili djelomično kao ne- 
ka vrsta učvršćenja terena za ka- 
mene temelje novih zgrada. Pri 
tom je zanimljivo da su kamene 
građevine zadržale istu orijenta- 
ciju kao i drvena arhitektura, pa 
je s malim pomakom sačuvan i 
cestovni prolaz pravca sjever-jug, 
koji je postojao između dviju dr- 
venih kuća, Nađeni su temelji od 
dviju, a možda i triju zgrada. One 
su grupirane tako da je između 
njih uski razmak, tek dovoljan za 
širu okapnicu. Njihov karakter i 
prava namjena može se tek pret- 
postaviti. Vjerojatno su, kao i dr- 
vene kuće, služile u stambeno-tr- 
govačke svrhe. Temelji su izvede- 
ni od velikih, tek djelomice prite- 
sanih kamenih blokova, među ko- 
je je uglavljeno lomljeno kame- 
nje. Na nekim mjestima blokovi 
su složeni na »riblju kost«, koja se 
tehnika u rimskoj arhitekturi naj- 
češće javlja u provinciji, osobito 





na loše nosivom tlu kao što je 
ovaj u Bakarićevoj ulici. U jednoj 
kamenoj zgradi sačuvan je i dio 
poda, koji je pažljivo izveden u 
nekoliko slojeva (kamena podloga, 
naboj ilovače i gornji crveno žbu- 


kani sloj). U slojevima, koji su 
prekrivali prostore kamenih kuća, 
nađeno je također mnoštvo ulo- 
maka keramike i stakla, a prema 
njihovu karakteru mogu se staviti 
u vrijeme s kraja 3. iu 4. st.n.e. 
Istraživanja, koja su vršena u 
ovom stambeno-trgovačkom di- 
jelu antičkog naselja, nisu zavr- 
šena te nam stoga ne mogu u pot- 
punosti osvijetliti svakodnevni ži- 
vot stanovnika antičkih Toplica. 
Ipak i dosadašnji rezultati poka- 
zuju da je taj život bio intenzivan 
i dinamičan. Stanovnici su razvi- 
li živu trgovinu, za što je dokaz 
veća količina luksuzne uvozne ro- 
be. Međutim, oni su imali vlastitu 
proizvodnju, osobito lončarskih i 
drvodjelskih proizvoda. U blizini 
ovog dijela naselja otkriven je os- 
tatak lončarske peći, oko koje je 
bilo rasuto dosta ulomaka obične 
kućne keramike. 

Prema cijeloj situaciji čini se da 
je ovo naselje ležalo periferno 
prema ostalim dosad neistraženim 





i neotkrivenim stambenim dijelo- 
vima, koji su se vjerojatno smje- 
stili po terasastim padinama top- 
ličkog brežuljka. 

Međutim, istovremeno i paralelno 
s razvojem stambenog i trgovač- 
kog dijela naselja možemo detalj- 
nije pratiti kupališni dio, koji je 
izgrađen na najgornjoj terasi u 
blizini termalnog vrela. Već je is- 
taknuto da je prostor u blizini 
vrela bio i morao biti od najvećeg 
interesa za razvoj kupališnih ure- 
đaja, koji su u stvari sačinjavali 
bitni faktor života cjelokupnog 
antičkog naselja. Gledano s tog 
aspekta, postaje nam razumljivo 
da se na tom relativno malom 
prostoru puna četiri stoljeća raz- 
vijala vrlo intenzivna građevna 
djelatnost. Za to vrijeme mnogo 
je toga izgrađeno, pregrađeno, 
srušeno i opet obnovljeno, ili je 
pak mijenjalo svoju namjenu. 
Najstariji su dijelovi bili zatrpani 
ili su ponekad poslužili kod te- 
meljenja drugih objekata, a neki 
su njihovi dijelovi bili uklopljeni 
u arhitekturu kasnijega vremena. 
Pri tom se ne smije zaboraviti da 
su se uređaji trošili te su radi do- 
trajalosti morali biti izmijenjeni. 
Osim toga zapažaju se i tragovi 
paljenja i razaranja za vrijeme 
ratova, kao i obnove nakon istih. 
Sve se to odvijalo neprekinuto u 
toku nekoliko stoljeća. U među- 
vremenu mijenjale su se i navike 
i običaji, pa su pojedini stariji ob- 
jekti dobili novu namjenu, dok se 
razumljiva težnja za reprezenta- 
cijom u pojedinim razdobljima 
različito manifestirala. Radi toga 
su se najstariji zidovi i kanali sa- 
čuvali samo fragmentarno, pa se 
ne može rekonstruirati prvobitna 
kompozicija objekta kojima su 
pripadali. Za te zidove karakte- 
ristično je da su izvedeni u solid- 
noj tehnici, a po svojim dimenzi- 
jama pripadali su monumental- 
nim zgradama. Građeni su od blo- 
kova žutog pješčenjaka, koji se 
kasnije nije upotrebljavao a i da- 
nas se rijetko nalazi na tom pod- 
ručju. 

Kao što se ne mogu odrediti po- 
jedini od tih najstarijih objekata, 
tako je zasad nemoguće stvoriti 
sliku o urbanističkoj koncepciji 
kupališta iz toga ranog vremena. 
Već je u prvoj polovini 1. st. u 
jugozapadnom dijelu parka izgra- 
đen kupališni kompleks, od koje- 
ga su sačuvana dva pačetvorinasta 


bazena i veći broj prostorija. Ve- 
ći bazen s pristupnom platformom 
ima dužinu od 10 m, a širinu 5,50 
m. Šupljina bazena imala je una- 
okolo dvije klupe-stepenice na 
kojima se moglo udobno sjediti; 
sa strane platforme bila je još 
jedna niža stepenica, koja je olak- 
šavala postupni prilaz bazenu. Ba- 
zen je od dna do vrha bio ožbu- 
kan s nekoliko slojeva nepropusne 
žbuke, koja je bila uglačana na 
površini pa je djelovala kao imi- 
tacija kamena. (Sl. 11) Zapadno od 
njega ležao je drugi bazen, dug 6 
m i širok 5,30 m, koji također ima 
dvije prilazne stepenice i zidove 
ožbukane crvenom nepropusnom 
žbukom. Na oba bazena nadove- 
zuje se niz prostorija različite ve- 
ličine i namjene. Ovaj dio kupa- 
lišta izgrađivan je dulje vremena, 
te su u njega uklopljeni stariji te- 
melji, zidovi i prostori. Iz oba su 
bazena kanali, vrlo dobro sačuva- 
ni, odvodili vodu u veliki i glavni 
južni kanal. Svi su kanali oploče- 
ni opekom i ožbukani nepropus- 
nom žbukom. 

Istočno od velikog kupališnog 
kompleksa uzdiže se monumental- 
na građevina, sačuvana do visine 
od oko 3 m, koja je velikim za- 
padnim vratima bila s njime po- 
vezana. Ne znamo točno njenu 
pravu namjenu u vrijeme njezine 
izgradnje. Oblikom je predstavlja- 
la pravokutnik veličine 22,50 m X 
X 11,50 m. Na uglovima i boko- 
vima bila je pojačana polustupo- 
vima (pilastrima). Kako je svojim 


monumentalnim razmjerima bila 
značajan objekt kupališnog sklo- 
pa, ona je dugo vremena održava- 
na, a njen uređaj usavršavan. Ta- 
ko joj je kasnije ugrađen sistem 
za grijanje toplim zrakom (2. st. 
n. e.). Ispod ožbukanog poda na- 
lazili su se kanali, sprovodnici 
toplog zraka, a na zidove su stav- 
ljene šuplje opeke, kroz koje je 
također strujao topli zrak. Preko 
njih je došla zidna žbuka. ukra- 
šena zidnim slikarijama. Pod je 
bio uglačan, a zidne slikarije po- 
jačavale su veličinu prostora. Od 
velikih oslikanih površina saču- 
valo se relativno malo, ali i ti 
fragmenti svojim živim bojama, 
rasporedom i kvalitetom rječito 
govore o ukusu onih koji su ih 
naručili kao i onih koji su ih iz- 
veli. Slikarije su u stiliziranom 
obliku imitirale arhitektonske uk- 
rase te su se sastojale od širokog 
crvenog pojasa u donjem dijelu 
zida, koji je bio razdijeljen oko- 
mitim trakama (imitacija pilasta- 
ra) crne boje, a u sredini svakog 
polja nalazila se crna vitica vino- 
ve loze. Iznad toga bila su opet 
uokvirena polja crvene boje i ho- 
rizontalni pojas s jajolikim ukra- 
som u žutoj, smeđoj i bijeloj boji. 
Može se pretpostaviti da su unu- 
tar crvenih polja bile i figuralne 
kompozicije. Na stropovima su 
ukrasna polja imitirala arhitek- 
tonske kasete. 

Ovako je izgledala oprema zgra- 
de u vrijeme careva Antoninske 
dinastije (2. st.), koji su bili po- 


sl. 13 — Pogled na dio foruma 

znati po svojoj građevnoj djelat- 
nosti u Panoniji. Ranije spome- 
nuti nimfej također je pripadao 
tom vremenu. 

Markomanski ratovi (druga polo- 
vina 2. st.) ostavili su svoj pečat 
razaranja na čitavom kupališnom 
kompleksu, pa su pojedine zgrade 
i uređaji bili nakon toga poprav- 
ljeni i obnavljani. Kupalište je 
tokom 3. st. ponovo stradalo, ali 
se ne zna prilika i pobliže vrijeme 
kada se to dogodilo. Ipak se može 
pretpostaviti da su provale Ger- 
mana, osobito Gota, prouzročile 
požar i uništenje, koje spominje 
ploča cara Konstantina Velikog. 
Za vrijeme vladavine toga cara 
kupalište je potpuno obnovljeno, 
pa je najveći broj spomenika sa- 
čuvan baš iz tog vremena. Stari 
objekti, djelomično sačuvani, po- 
novo su dograđeni ili adaptirani 
za nove potrebe, a niz novih obje- 
kata izgrađen je u želji da se 
stvori monumentalna kupališna 
cjelina. Tom je prilikom pretvo- 
rena i velika pačetvorinasta zgra- 
da iz starog kupališnog komplek- 


sl. 14 — Votivni žrtvenik 
S posvetom »NYMPHIS IASIS« 

sa u kupališnu baziliku, a umjesto 
sjevernih vratiju dobila je monu- 
mentalni južni portal sa stubištem 
i predvorjem sa stupovima. U 
unutrašnjosti je u sjevernom di- 
jelu ugrađen polukružni prostor 
(exaedra), nadsvođen polukupo- 
lom koju su nosili snažni stupovi 
i veliki triumfalni luk. Iza ove 
nalaze se bočni prolazi koji vode 
u svlačionice. Kroz njih je bio 
prilaz u neposredni kupališni po- 
gon. Tu su se izmjenjivali prosto- 
ri i bazeni, polukružnog i pravo- 
kutnog oblika, za hladnu, toplu 
i vruću kupelj kao i za znojenje. 
Sistem grijanja toplim zrakom 
proveden je po potrebi potpuno ili 
djelomično. U pojedinim prosto- 
rijama svi su zidovi i pod bili gri- 
jani, dok su u drugima zagrijava- 
ni samo pojedini dijelovi (SI. 12) 
Našlo se i nekoliko peći, od kojih 
je najveća i najbolje sačuvana ona 
ispod bazena za znojenje; u njoj 
je nađeno mnogo nagorenih ko- 
mada hrastova drva. Lijepo su sa- 
čuvani i dovratnici i pragovi 
mnogobrojnih vratiju, koji su 
međusobno povezivali sve prosto- 
rije. 

Kao što je arhitektura, tako su i 
zidne slikarije najviše sačuvane iz 
tog kasnoantičkog razdoblja. Na- 
đeno ih je u većim površinama na 
zidovima gotovo svih kupališnih 
prostorija, a isto tako mnoštvo 
fragmenata što su otpali sa stro- 
pova i zidova. U donjim dijelovi- 
ma zidova javlja se isti ukras 
kao i na zidnim slikarijama, tj. 
crne okomite trake i vitice vinove 
loze. Na gornjoj plohi zidova na- 
laze se također od ranije preuzeti 
motivi, a pored toga niz drugih, 
uglavnom geometrijskoga karak- 
tera u vrlo živim i svježim boja- 
ma (četverokuti, trokuti, mnogo- 
kuti, rombovi, ružice, zvjezdoliki 
i zupčani ukras, nizovi ukrasnih 
zrna itd). Osobito je omiljena 
imitacija mramornih ploča, koji- 
ma je npr. bila ukrašena cijela 
vanjska strana eksedre. Ovo opo- 
našanje skupocjenog mramora ka- 
rakteristično je za to razdoblje, 
u kojem se zrcali želja za repre- 
zentacijom, no za nju nedostaje 
odgovarajuća materijalna baza. 

U cijelom načinu Konstantinove 
obnove vidljivo je ne samo kori- 
štenje vrijednih uzoraka (motivi 
slikarija) nego i upotreba starih 
građevinskih i ukrasnih dijelova. 
Neki su od njih privedeni prvo- 


bitnoj svrsi, a drugi uklopljeni u 
nove objekte ili prostorije. Sve 
to ukazuje i na opadanje stvara- 
lačke snage, a ujedno i na šted- 
nju, koja je rezultat smanjenja 
ekonomske moći carstva. Ipak za 
vrijeme i ambijent u kome su na- 
stali, ovi su spomenici natprosječ- 
na dostignuća, jer nose u sebi 
mnogo osebujnosti. Osim toga, so- 
lidna tehnika izvođenja dokaz je 
visokog nivoa poznavanja tehno- 
loških procesa i postupaka, a os- 
niva se na najboljim obrtničkim 
tradicijama. Konačno, i primjena 
određenih ukrasnih motiva i kolo- 
rističkih efekata daje dojam spe- 
cifičnog stilskog htijenja, u kome 
su u isto vrijeme sažeti opći um- 
jetnički principi 4. st. n. e. kao i 
ustaljeni ukus domorodnog sta- 
novništva. To se osobito može za- 
paziti kod slikarija, na kojima se 
beskonačno nižu cvjetni ili geo- 
metrijski motivi vrlo šarenih i ži- 
vih boja, što sve podsjeća na puč- 
ki ukus i tkanine, koje još i danas 
žive u narodu ovoga kraja. 
Sjeverno od ovoga kupališta, koje- 
mu je Konstantinova obnova dala 
svoj pečat, otkriven je monumen- 
talni forum s trijemovima i kapi- 
tolijem. Središnji prostor foruma 
(trg) ima veličinu 26 m X 23 m, 
a sa sve četiri strane nalaze se tri- 
jemovi (portici) veličine 27 m X 
9 m. (Sl. 13). Prema sjeveru vodi 
veliko stubište (širine 23 m) na 
platformu s koje se prilazilo ka- 
Pitoliju. Južno i istočno krilo tri- 
jema većim je dijelom potpuno 
otkriveno, te se pokazalo da je 
bilo povezano neposredno s ku- 
pališnim trijemom, a isto tako da 
je postojao veliki središnji por- 
tal, koji je odgovarao cirkulaciji 
sjever — jug u kupališnom kom- 
pleksu. Stupovi portika bili su 
građeni različito, pa je pored 
glatkih bilo i kaneliranih ili onih 
s imitacijom kanelura. Kapiteli su 
bili rimskog korintskog kompozit- 
-stila — kasnocarskog = razdoblja. 
Grednjak (arhitrav) također je 
bio različito raščlanjen — zupča- 
stim nizom, jajnicama ili lezbij- 
skom kimom. Osobito su bogato 
izvarirane konzole, koje su se na- 
lazile s unutrašnje strane trijema. 
Ukrašene su bilo floralnim (akant) 
ili figuralnim ukrasom — muške 
i ženske maske, lavlje glave i pro- 
tome konja. 

Sjeverni portik nije završavao 
ravnim arhitravom nego lukovi- 





ma, od kojih su nađena dva uru- 
šena u blizini stubišta. Podnožje 
unutrašnjeg zida istočnog i zapad- 
nog trijema obloženo je ortostati- 
ma, za koje su jednim dijelom po- 
služile zavjetne ploče s natpisima. 
Ovi su spomenici sekundarno upo- 
trijebljeni, te su bili posvećeni 
nimfama i Fortuni od vojnika i 
beneficijara (1. do 3. st). Jedna 
ploča spominje topličke, odnosno 
jasijske nimfe (Nymphis Iasis). 
(SI. 14). 


Ova činjenica upozorava na gra- 
đevne faze foruma, a to još više 
potkrepljuje istraživanje ispod 
njegova pločnika i podova trije- 
mova, gdje su nađeni arhitekton- 
ski ostaci — zidovi i kanalizacija 
iz starijih faza. Trijemovi su bili 
oslikani, te su sačuvane veće po- 
vršine zidnih slikarija iz konstan- 
tinovskog perioda. Međutim, u 
posljednjoj fazi preko njih je 
stavljena jednobojna bijela, gla- 
čana žbuka. 


Spomenutim monumentalnim stu- 
bištem, koje je sezalo od istočnog 
do zapadnog krila trijema, cije- 


lom sjevernom širinom foruma 
dolazilo se preko triju stepenica 
na platformu, s koje se ulazilo u 
hramove kapitolija. Hramovi su 
se sastojali od triju pojedinačnih 
prostora s vlastitim krovištem ali 
s jedinstvenom čeonom fasadom. 
Fasada je bogato razvedena pila- 
strima i vratima, te niskim klu- 
picama koje spajaju pojedine pi- 
lastre. (SI. 15). 

Od triju hramova kapitolija sred- 
nji je najveći (7 m X 9 m), a po- 
svećen je Jupitru. Njegov je por- 
tal najmonumentalniji. U toku ot- 
krivanja portala s kamenim pra- 
gom nađen je urušen njegov ras- 
teretni luk, koji je bio podignut 
iznad kamenog nadvratnika. Ovaj 
je luk, pored ukrasne funkcije, 
bio i perforacija za ulazak svjetla 
što je padalo na centralni prostor 
hrama. Na zidovima su se nalazile 
veće površine višebojnih zidnih 
slikarija koje su kasnije, kako 
smo spomenuli, bile prekrivene 
jednobojnom bijelom — žbukom. 
Pod hrama također je bio ožbu- 
kan, ali je sačuvan samo u najsje- 
vernijem dijelu prostora. 





sl. 15 — Kapitolij sa stubištem 


Oba bočna hrama rastavljena su 
od središnjega širom okapnicom, 
koja je prežbukana crvenom ne- 
propusnom žbukom i ima kose 
stijene te na dnu opločenja od 
dvaju nizova tegula s kosim na- 
gibom, radi odvoda vode. Na fa- 
sadi je ispod kasnijeg sloja žbuke 
vidljiv raniji odvodni otvor. 
Hram smješten istočnije, posve- 
ćen Junoni, ima veličinu unutraš- 
njeg prostora 5 m X 4 m. Zidovi 
su mu sačuvani u visini od preko 
3 m, te se i na njima vide veće 
površine višebojne i bijele žbuke. 
Pod je bijelo ožbukan i gotovo 
potpuno rastočen. Prag je mono- 
litan te ima utore i ležišta za do- 
vratnike. U stražnjem dijelu hra- 
ma vidljivo je žbukano povišenje, 
na kojem je vjerojatno stajalo po- 
postolje s kipom. Ispred hrama 
nađeno je monumentalno mra- 
morno postolje s natpisom posve- 
ćenim Junoni i Fortuni od općine 
Ptujske, kamo je sigurno dospjelo 
nakon njegove devastacije. 
Zapadno smješten hram, posvećen 
Minervi, istih je dimenzija te ima 
identični prag kao i Junonin 

sl. 16 — Minerva, toplički eksponat. na 
izložbi »Umjetnost na tlu Jugoslavije« 
1971. god. 


hram. U središtu hrama otkrive- 
na je isklesana od mramora sta- 
tua Minerve, s oštećenom glavom, 
koja je ležala na samom pragu. 
Statua je s kacigom i krestom 
bila visoka oko 2 m i izvanredno 
je dobro rađena i sačuvana. Pred- 
stavlja mladenačku Minervu, u 
blagom pokretu, fino mođeliranog 
korpusa, nabora i detalja odjeće. 
Mramor potječe iz pohorskih ka- 
menoloma. (Sl. 16) 


Sva tri portala hramova bila su 
pregrađena odnosno  sužavana, 
što jasno govori o starijim i mla- 
đim fazama gradnje odnosno pri- 
gradnje. Baš u dograđenim par- 
tijama zidova, koji su smanjili ot- 
Vor vratiju, našlo se najviše spo- 
lija, od kojih su neki vrlo lijepo 
ukrašeni, dok drugi nose tragove 
natpisa. 


Izljevni otvori na fasadi hramova 
pokazuju da platforma nije pr- 
votno bila natkrivena, odnosno u 
prvoj fazi nije bilo sjevernog por- 
tika. Nenatkrivena platforma s tri 
slobodno stojeća hrama, na čiju 
su prvobitnu fasadu bili svedeni 
odvodni izljevi, kasnije je bila 
podvrgnuta izmjenama. Ove su 

izmjene rezultat potrebe daljnjeg 
monumentaliziranja prostora plat- 
forme kao i efikasnije odvodnje 
atmosferilija, koje su se u velikim 
količinama sabirale s padine bre- 
žuljka i akumulirale na začelji- 
ma hramova. Zbog toga je i si- 
stem okapnica izmijenjen tako da 
je kanalizacijom odvedena voda 
od prednje strane fasade hramo- 
va, čime je omogućeno da se u 
potpunosti valorizira monumen- 
talni, sada natkriveni prostor 
platforme iznad velikog stubišta. 
Kanali su pod povoljnim nagibom 
najprije odvodili vodu u kanal za- 
čelja hramova, a zatim simetrično 
u smjeru istoka i zapada te kolje- 
nasto kroz nenatkrivene prostori- 
je, koji flankiraju oba bočna hra- 
ma. Kanali u ovim prostorima bili 
su duboki i nadsvedeni, a kroz 
njih je voda otjecala u glavne od- 
vodne kanale, koji su u smjeru 
sjever-jug pratili konture istočnog 
i zapadnog krila foruma. Kao 
mjera osiguranja i učvršćenje pa- 
dine, koja je okruživala i nadvi- 
sivala veći dio trijemova i hra- 
mova, izgrađen je poseban sistem 
pregradnih zidova, koji su imali 
zadatak da pridržavaju masu 
škarpirane građe, kao i velike 
ploče, koje su poput vijenca pra- 
tile obris padine. Na taj je način 
spriječeno klizanje terena, a arhi- 
tektonska kompozicija foruma s 
trijemovima i hramovima dobila 
je istaknutu polukružnu konturu, 
koja je pored zaštitne funkcije 
predstavljala prostorno definira- 
nje ovoga kompleksa u prirodno 
oblikovanom pejzažu. 

U tlocrtu forum djeluje jedinstve- 
no, ali je analiza njegovih detalja 
pokazala da je on nastajao u to- 
ku nekoliko stoljeća, u kojem je 
vremenu mijenjao tlocrtnu i kom- 
pozicionu strukturu. 

Već prije oblikovanja foruma na 
njegovu su prostoru otkriveni os- 
taci zidova i kanalizacije, koji po 
svom karakteru i smjeru odgova- 
raju arhitekturi kupališnog kom- 
pleksa s kojim su bili neposredno 
povezani. Za to se razdoblje može 
pretpostaviti da je sjeverna ku- 
pališna fasada bila otvorena pre- 
ma izvoru, te da se pred njom na- 
lazio nimfej i obredni prostor. 
Prvu fazu foruma mogli bismo 
rekonstruirati tako da je prostor 
prema jugu bio obrubljen trije- 
mom u smjeru istok-zapad, a na 
sjeveru platformom s najranijim 


hramovima kapitolija. Iz toga je 
vremena i figura Minerve (prije- 
laziz1.u 2st). 

U drugoj fazi izgradnje su južni, 
istočni i zapadni trijemovi, dok je 
na sjevernoj strani platforma os- 
tala nenatkrivena (2. st. i prva 
polovina 3. st.). 

U trećoj fazi forum s kapitolijem 
poprima najmonumentalniji  iz- 
gled — najveća je širina portala, 
pilastri, klupice na fasadi, pro- 
strano stubište ispred platforme i 
višebojne slikarije. 

U četvrtoj i posljednjoj fazi dolazi 
do sužavanja svih triju portala 
hramova, a preko obojene žbuke 
stavljena je bijela. I pored toga 
kapitolij zadržava svoju funkciju, 
o čemu svjedoči nalaz figure Mi- 
nerve in situ u sredini zapadnog 
hrama i postolje Junone ispred 
njena hrama. 

Devastacija hramova vjerojatno 
je uslijedila za vrijeme pohoda 
Teodozija Velikog na protucara 
Maximusa, kojom su prilikom 
Aquae Iasae, među ostalim, naj- 
jače stradale. Kako situacija na 
terenu pokazuje, čini se da više 
nisu u cijelosti obnavljane. 
Cjelokupna kompozicija foruma, s 
trijemovima i kapitolijem pred- 
stavlja rjeđi tip te vrste u arhi- 
tekturi i urbanizmu cjelokupnog 
rimskog carstva, Karakteristično 
je da ima relativno male dimen- 
Zije, a da se kapitolij sastoji od 
triju samostalnih hramića, pove- 
zanih prednjom fasadom, a ne da 
je jedinstveni hram podijeljen u 
tri cele. Dosad su poznata samo 
dva slična foruma s kapitolijem, 
i to u tuniskoj Sufetuli i južno- 
španjolskom Belu. Kako se u sva 


tri slučaja javljaju male dimenzi- “ “ 


je foruma s tročlanim hramovima 
kapitolija, moglo bi se pretposta- 
viti da je po srijeđi posebna vrsta 
foruma namijenjena potrebama 
kulta i obreda. Za forum u Vara- 
ždinskim Toplicama ovu pretpo- 
stavku potkrepljuje činjenica što 
su na njegovu prostoru otkriveni 
još 1843. god. arhitektonsko-pla- 
stični dijelovi nimfeja. 

U nesigurnim i nemirnim vreme- 
nima kraja 4. st. čitavo je naselje 
bilo opustošeno. Međutim i pored 
toga što je bilo u ruševinama, ono 
je još uvijek djelomično korišteno 
u nepoznate svrhe, jer je npr. s 
južne strane kupališne bazilike u 
to vrijeme izgrađen neki objekt, 
u kojem je bio proveden vodovod 


i sačuvana olovna vodovodna ci- 
jev. Prema tome, potkraj 4. st. 
stajale su još uvijek velike ruše- 
vine kupališnih zgrada i uređaja. 
Regulacioni je sistem stradao, te 
je termalna voda nekontrolirano 
plavila cijelo područje, valjajući 
urušenu građu i taložeći sedru, U 
donjim slojevima sedre nađeni su 
ostaci naknadno strovaljenih gre- 
da i balvana kao i željezni klino- 
vi, što sve govori o postupnom 
urušavanju gornjih dijelova zgra- 
da. Stoljećima taložena sedra is- 
punila je sve prostore dok nije de- 
belim slojem pokrila cijelu antič- 
ku arhitekturu. Zahvaljujući so- 
lidnoj izvedbi zidova i kvaliteti 
materijala, sačuvali su nam se do 
danas mnogi ostaci ovog kupališ- 
nog naselja. Oni nam živo govore 
o  dvijetisućegodišnjoj tradiciji 
kupališta u Varaždinskim Topli- 
cama, u kojima su živjela različi- 


sl. 17 — Darovnica Bele III iz 1181. god. 


zA 


alkaline. 


ta plemena, dok se napokon u te 
krajeve nisu doselili Slaveni, čiji 
potomci i danas ovdje prebivaju. 
Aquae Iasae bile su veliki naseo- 
binski, termalni i kulturni-histo- 

rijski centar, kojemu su, zahva- 
ljujući termalnim izvorima, u to- 
ku nekoliko stoljeća (od 1. do 4. 
st.) gravitirali svi veliki centri 
Jugozapadne Panonije. 


VARAŽDINSKE TOPLICE 
U SREDNJEM VIJEKU 


feudalni odnosi do 


Prošlo je gotovo osam stoljeća od 
propasti i uništenja ovog lijepog 
rimskog kupališta, a da kroz to 





kraja 16. st. 


dugo vrijeme o našim Toplicama 
nigdje ne nalazimo nikakvih vi- 
jesti. Tada su rimskim starim ce- 
stama prolazile skupine raznih 
barbarskih plemena paleći i uni- 
štavajući, a prestrašeno se sta- 
novništvo razbježalo i sklonulo na 
sigurnija mjesta. Tako je, čini se, 
kroz dugo vremena zamro i ne- 
stao svaki život oko ovih termal- 
nih vrela; popaljena i razrušena 
kupališta i zgrade nisu više niko- 
me služila, već je preko njihovih 
ostataka tekla termalna voda i 
polako taložila svoje 3—4 m de- 
bele slojeve sedre, koji su ih pot- 
puno ispunili i prekrili, da iznad 
njih stvore podlogu, na kojoj će 
se razviti jedan novi život. 
Mnoga plemena kao Gepidi, Mar- 
komani, Jasigi, Kvadi, Goti, Huni, 
Langobardi pa Avari i drugi ovu- 
da su prolazili i nestajali, kao i 
njihove kratkotrajne države. 

Od prestanka rimske vladavine 
pa sve do sjedinjenja Hrvatske 
sa Ugarskom, savsko-dravsko me- 
đurječje, dobrim dijelom šumovi- 
to i močvarno, bilo je u dugim 
vremenskim intervalima praktič- 
no »terra nulius« (ničija zemlja), 
jer na njemu ni jedna od držav- 
nih tvorevina nije uspjela uhvati- 
ti dublji korijen. Rezultat brojnih 
ratova i pljačkaških pohoda je i 
taj što iz spomenutog razdoblja s 
ovog područja nema ni jednog pi- 
sanog spomenika. Tek spomenuto 
stvaranje arpadovske ugarsko-hr- 
vatske države donosi ovom pod- 
ručju stabilnost. U to vrijeme na- 
stao je i toplički veleposjed pa 
od tada nalazimo o našim Topli- 
cama opet vijesti. 

sl. 18 — Pečat dominija Toplice (crtež 
mr. J. Čabriana) 


Varaždinske Toplice spominju se 
prvi puta u jednoj ispravi, koju 
je godine 1181. kralj Bela III iz- 
dao Kaptolu zagrebačkom u Stol- 
nom Biogradu. 

Iz te isprave doznajemo, da je 
ban Aleksije, koji je banovao u 
vrijeme kralja Kolomana između 
godine 1110 i 1116. poklonio top- 
lički posjed Kaptolu zagrebačkom 
kao zadužbinu za umrlog sina. 
Povod ispravi bila je tužba Kap- 
tola, kojemu je u borbama nasta- 
lim iza Kolomanove smrti varaž- 
dinski župan Belec nasilno oteo 
ovaj posjed. 

Poslije smrti župana Belca njegov 
nasljednik Moćmer zadrži taj po- 
sjed u svojim rukama. Tek dolas- 
kom Bele III na prijestolje godi- 
ne 1179. smirile su se donekle bor- 
be, pa je Kaptol iskoristio tu po- 
voljnu priliku i uputio svoje po- 
slanstvo kralju, da presudi taj 
spor. Kralj je svojom ispravom, 
koja je pisana na koži i pohra- 
njena u Državnom arhivu u Za- 
grebu, potvrdio Aleksejevo daro- 
vanje, dosudivši i povrativši top- 
lički posjed zagrebačkom Kapto- 
lu (SL. 17). Granice tog posjeda, 
kako nam ih navodi ova isprava, 
tekle su od Bednje potokom Glo- 
bočec zapadnom stranom sela Tu- 
hovec na brdo Vukovec, odavde 
preko brijega do granice varaž- 
dinskih posjeda (Varaždinbrijeg), 
pa putem prema jugu hrptom br- 
da do Bednje zapadno od sela Čr- 
nile. To područje obuhvaća da- 
našnje mjesto Toplice i sela Lu- 
kačevec,  Vrtlinovec, Boričevec, 
Hrastovec, Petkovec i Črnile. 

Sa željom, da Kaptolu nadoknadi 
gubitak, koji je pretrpio za tra- 
janje tih dugotrajnih borbi, daro- 

vao je kralj Bela Kaptolu još po- 
sjed Kamešnicu. Taj posjed se 
prostirao južno od Kalnika uz po- 
tok Kamešnicu i Glogovnicu sko- 
ro do grada Križevaca ali ga je već 
godine 1221. Andrija II Kaptolu 
oduzeo. 

U listini kojom Andrija II potvr- 
đuje Kaptolu njegove posjede, iz 
godine 1217. spominje se i posjed, 
koji je Kaptol dobio kao poklon 
od nekog plemića Totara, a ležao 
je južno od Ljublja i Kozjeg 
Hrpta, Pece i Kalnika uz potok 
Ljubeščicu do potoka Bogačeva. 
Taj se dio spominje još u popisu 
kaptolskih posjeda godine 1334., 
dok ga kasnije više ne nalazimo u 
vlasti Kaptola. 

Toplički posjed se znatno povećao 
darovanjem majke spomenutog 
varaždinskog župana Moćmera, 
što se vidi iz jedne povelje kra- 
ljevića Bele (kasnije kralja Bele 
IV) iz godine 1225. Ta darovana 
zemlja činila je najveći dio top- 
ličkog posjeda, a nalazila se uz 
istočnu granicu darovanja bana 
Aleksija uz desnu obalu Bednje, 
od Šumskog potoka (Kokošinec) 
istočno od sela Pišćanovec do po- 
toka Drenovčice (Slatinić) zapad- 
no od sela Slanja, duboko preko 
sjevernih padina Kalnika sve do 
Ljublja, Kozjeg Hrpta i Porutine. 
Kako su tadanje Toplice izgledale 
nemamo nikakvih podataka. Si- 
gurno je, da je mjesto teško stra- 
dalo u vrijeme mongolske provale 
godine 1242, koji su prolazeći 
ovuda opsjedali tvrđavu Kalnik, 
kada su i gradovi Varaždin i Za- 
greb pretrpjeli dosta velike štete. 
Na to nam ukazuje činjenica, da 
je današnja župna crkva građena 
u drugoj polovini XIII vijeka, dok 
nema sumnje, da je na tom veli- 
kom crkvenom posjedu i ranije 
nekakva crkva sigurno postojala, 
koja je tom prilikom propala. 
Još jednom povećao se kaptolski 
posjed godine 1500. darovanjem 
Lucije udove Zemče, koja je Kap- 
tolu poklonila selo Kelemen sa 
više sela i zaselaka u župi suho- 
dolskoj, koji su graničili sa top- 
ličkim posjedom sa sjeverne stra- 
ne. 

Kaptol je morao voditi mnoge 
borbe i parbe za toplički posjed, 
pa su se razni procesi vodili pred 
banskim i kraljevskim sudovima 
sve do u XVIII vijek. 

Iza katastrofe kod Mohača godine 
1526. i Cetinskog sabora rasplam- 


sale su se borbe između Ferdinan- 
da I i Ivana Zapolje, pa je u tim 
borbama napao i zauzeo Toplice 
Ban Franjo Baćani i držao ih od 
godine 1527. do 1528. 

U doba reformacije bili su moćni 
propagatori protestantizma grofo- 
Vi Zrinjski, pa su u tim borbama 
često napadali crkvene i kaptol- 
ske posjede, u čemu su ih poma- 
gali i zagrebački građani, već tra- 
dicionalni neprijatelji biskupskog 
i kaptolskog Zagreba. Tako je go- 
dine 1531. napao i zauzeo toplički 
posjed starješina zagrebačkog ma- 
gistrata Matija Skalić i držao ih 
dvije godine. Prešavši kasnije u 
službu Zrinjskih, još ih je u nji- 
hovo ime dva puta zauzeo do g0- 
dine 1546. 

Toplički veleposjed protezao se na 
području županije varaždinske i 
križevačke, a sastojao se uglav- 
nom od velikih šumskih površina 
uz nešto oranice i livada u dolini 
Bednje, te vinograda na južnim i 
sunčanim padinama Topličke gore 
i kalničkog gorja. Čini se, da po- 
sjed nije u XIII vijeku donosio 
velikih koristi i prihoda, jer vidi- 
mo, kako zagrebački biskup Stje- 
pan II u prvoj polovini XIII vije- 
ka više puta dariva kanonike za- 
grebačke radi njihovog siromaš- 
tva. Šume u ono vrijeme nisu da- 
vale velike koristi, a i kraj nije 
bio gusto naseljen, pa Kaptol nije 
mogao taj posjed niti sam obra- 
đivati, već ga je razdijelio na više 
predija, koje je izdavao pojedinim 
slobodnjacima kao svojim vazali- 
ma uz obavezu vjernosti i vršenja 
izvjesnih službi, te plaćanja sta- 
novite godišnje svote. 

U kaptolskom statutu Ivana Arci- 
đakona Goričkoga iz godine 1334. 
spominju se slijedeći prediji: 
Predium Demševec — danas ne- 
poznat 

Predium Ivana sina Petkova — 
danas Petkovec 

Predium Boričevec 

Predium Tatar — nekad zemlja 
darovana od Totara 

Predium Stjepanov, oko topličke 
župne crkve 

Predium Dijaneševec — Dianeše- 
večka Selnica, sjeverno od sela 
Petkovec 

Predium Ortlinovec — danas Vrt- 
linovec 

Predium Štefana Valpota — da- 
nas Valpovec 

Predium Nikodemuševec — nepo- 
znat, možda Lukačevec 

. Predium kraj ovog preko brda 


Ivanova — možda Jarki 
Predium  Lovrandija — danas 
Lovrentovec 

Predium Jalševec 

Predium Drenovec 

Predium Mikov — danas nepo- 


znat, i 

Predium Leskovec 

Ostali dio posjeda dao je Kaptol 
obrađivati po svojim kmetovima. 
Prelazom  naturalnog  gospodar- 
stva na novčano, kao i uslijed ve- 
likih tereta, koje su prouzročili 
turski ratovi, pa konačno i sve 
većih potreba feudalaca i mnjiho- 
vih dvorova, postali su i tereti, 
koje su vlastela nametala kmeto- 
vima, sve teži. 

Grubi postupak i sve bezobzirnija 
eksploatacija potpuno su iscrpli 
i osiromašili kmetove, stavljajući 
ih u sve očajniji položaj. To je 
konačno dovelo godine 1573. do 
velike Gupčeve seljačke bune, ko- 
ja je bila tako krvavo ugušena, a 
našla je odjeka i na topličkom po- 
sjedu. 

Stanovnici samih Toplica nisu bili 
kmetovi iako su izuzev izv. tlake 
morali vršiti sva ostala podava- 
nja, koja su davali i kmetovi. U 
jednoj nagodbi između Kaptola i 
Topličana godine 1612. navode se 
dužnosti Topličana, posebno oko 
utvrđivanja kaptolskih međa i do- 
voza živeža u vojne tabore. Iz 
jednog pisma, koje Topličani pišu 
Kaptolu, koji je, bojeći se novih 
seljačkih nemira iza Gupčeve bu- 
ne nastojao smiriti seljake i ure- 
diti odnose na svojim posjedima 
vidimo, da se oni pozivaju na sta- 
re pravice, koje su uživali. U 
mnogim aktima spominju se top- 
lički župani i suci, koji predvode 
Topličane u borbi protiv Kaptola. 
Tako se godine 1376. spominje 
toplički župan, koji buni ljude 
protiv gradnje kastela. Godine 
1585. Ivan Gredelj podnosi tužbu 
pred županijskim plemićkim su- 
dom protiv »vještica« Uršule Be- 
šenić i Dore Golubice, i opet go- 
dine 1607. Đuro Horvatić i 1612. 
Ivan Longin toplički suci, predvo- 
de topličku općinu na suđenjima 
povodom tužbi Kaptola radi ure- 
đenja  urbarijalnih odnosa iza 
Gupčeve bune i radi gradnje ku- 
pališta. U jednoj tužbi, koju pod- 
nosi općina toplička protiv Kap- 
tola iz godine 1779. navodi se, da 
je općina dobila od kralja Karla 
Roberta godine 1336. pravo trga, 


koje je kasnije Ferdinand II go- 
dine 1627. proširio, o čemu je op- 
čina posjedovala i originalne li- 
stine, koje je godine 1770. veliki 
sudac županije varaždinske Stje- 
pan Matačić, došavši službeno u 
općinu uzeo da ih prepiše, pa ih 
općina nikad više nije mogla do- 
biti natrag. Taj navod je općini 
kao istinit potvrdio varaždinski 
županijski veliki sudac Adam 
Labaš dne 20. ožujka 1773. 

Ta tužba nam otkriva metode i 
način borbe koje su feudalci vo- 
dili sa slobodnom općinom, da je 
podčine svojoj vlasti, a isto tako 
s druge strane, kako bi se općina 
i ostali podložnici oslobodili feu- 
dalnih teških tereta, koji su često 
išli preko načela humanosti i do- 
stojanstva ljudi. Tu su se upotreb- 
ljavala sva sredstva koja su mo- 
gla poslužiti svrsi, pa i krađa i 
falsificiranje dokumenata. U ovoj 
tužbi se radilo o sporu općine sa 
Kaptolom radi prava sajmova. 
Topličkim  dominijem (sl. 18) 
upravljao je jedan izabrani član 
kanoničkog kolegija Kaptola za- 
grebačkog, koji je nosio naslov 
»spanus arcis et provinciae Top- 
licensis«, a u novije vrijeme de- 
kan. Za neposredno upravljanje 
posjedom Kaptol je postavljao 
kaptolskog kneza ili kastelana. 
Kaptol je imao na svom posjedu 
i sudačku vlast, kojoj je pripada- 
lo i tzv. pravo mača tj. izricanje 
smrtnih kazni. Uz mnoge sudbe- 
ne progone, koji su se ovdje vrši- 
li, vođene su i mnoge parnice pro- 

tiv »vještica«, pa je ovdje tokom 
3 stoljeća spaljen veći broj ne- 
vinih žrtava. 

Već je naprijed spomenuto da su 
Toplice dobile još u rimsko doba, 
početkom IV vijeka od cara Kon- 
stantina pravo održavanja tjednih 
sajmova svake nedjelje tokom ci- 
jele godine (vidi sl. 9). 

Propašću rimskog carstva propali 
su i ti sajmovi. I. Tkalčić navodi 
po sačuvanim ispravama u kap- 
tolskom arhivu, da je na molbu 
Kaptola ban Mikac godine 1336. 
opet Toplicama podijelio pravo 
sajmova, koji su se održavali sva- 
ke subote kod crkve sv. Martina. 
Na daljnju molbu Kaptola dozvo- 
lio je godine 1456., kralj Vladislav 
održavanje velikih — marvinskih 
sajmova u danima Miholjica i oko 
Miholja. Pravo sajmova ponovo je 
proširio car Ferdinand II godine 
1627., pa su Toplice imale 8 ve- 
likih stočnih sajmova. Za vrijeme 
turskih ratova jako su stradale 
ceste i mostovi, pa je na molbu 
Kaptola, koji je nastojao unapre- 
diti promet topličkog trga, kako 
bi imao veće prihode od trgovine, 
car Ferdinand III godine 1651. po- 
dijelio i pravo malte na putevi- 
ma, koje je Kaptol uzdržavao. Iz 
jednog popisa cesta i mostova iz 
godine 1750., koje je Kaptol na 
svom posjedu uzdržavao, vidimo, 
da je dužina tih cesta i putova iz- 
nosila 35.745 orgija ili oko 28 km, 
te 32 mosta sa 211 orgija ili oko 
15 km dužine od kojih su bila 
4 velika mosta preko Bednje. 


ŽIVOT NASELJA 
OD 16. DO 19. STOLJEĆA 


Provala Mongola u kojoj su mno- 
ga naseljena mjesta teško strada- 
la, a među njima sigurno i Topli- 
ce, pa i mnoge borbe koje je Kap- 
tol morao voditi da si osigura top- 
lički posjed, prisilile su ga da ov- 
dje podigne utvrdu. 

U dugotrajnim ratovima sa Turci- 
ma često je postradala i okolina 


Varaždinskih Toplica. U tim po- 
hodima Turci su popalili Toplice 
već 12. V 1540. Godine 1555. opet 
je zaprijetila Toplicama pogibao 
od Turaka. Tih godina bilo je u 
Toplicama i okolici i krajiških 
vojnika, pa nam jedan popis kra- 
jiške vojske iz početka rujna 1554. 
spominje haramije koji su se na- 

sl. 19 — Crkva sv. Martina sa Starim gradom u središtu naselja 


lazili na Varaždinbrijegu i 59 gra- 
ničarskih vojnika u samim Topli- 
cama. 

Čestim naletima turskih četa u 
toku XVI vijeka toplički je posjed 
bio jako opustošen, pa nam jedna 
kaptolska isprava iz godine 1600. 
spominje, da je toplička provinci- 
ja u prošlim godinama izgubila 
mnogo stanovnika i kmetova, pa 
Kaptol oslobađa one, koji su se 
naselili u kaptolski zaselak Dale- 
tinec na 6 godina od svake daće i 
podavanja. U to vrijeme su vje- 
rojatno prebjezi iz Bosne Filipovi- 
ći i Ratkovići bili naseljeni u sela 
Lovrentovec i Škarnik. Turci su 
još do u drugu polovicu XVI sto- 
ljeća ugrožavali Toplički kraj. 
Iza propale opsade Beča godine 
1683. stala je turska sila sve više 
opadati, pa su doskora oslobođene 
od Turaka Lika i Slavonija. Mi- 
rom u Srijemskim Karlovcima go- 
dine 1699. prestala je turska opas- 
nost za ove krajeve, gdje su oni 
dva i pol stoljeća nemilosrdno ha- 
račili. U tim ratovima je i toplič- 
ka okolica često stradala i mnogo 
štete pretrpjela, tako da su i mno- 
ga sela opustjela, a da ipak same 
Toplice nisu nikada dospjele u ru- 
ke Turaka. 

Nema nikakve sumnje, da je top- 
ličko, vodom bogato i vruće ter- 
malno vrelo, oko kojega su se već 
u prethistoriji stalno zadržavali 
i naselili ljudi, kao i postojanje 
velikog antičkog naselja i kupali- 
šta, povezanog dobrim  cesta- 
ma, koje su još dugo iza propasti 
rimskog carstva bile u upotrebi, 
uvjetovalo stvaranje i razvoj 
srednjovjekovnog naselja. Već po- 
četkom XII vijeka Toplice su sre- 
dište velikog crkvenog feudalnog 
posjeda, u čijem centru se nalazi 
i crkva. Kraj crkve je godine 1376. 
sagrađen kastel, dok je oko njih 
nastalo naselje kao suburbium ili 
podgrad. Nedaleko, iznad kastela, 
uz topli potok, kojim je termalna 
voda tekla od izvora i punila op- 
kope i jarke oko kastela, stajala je 
drvena zgrada kupališta. 


Kad su Toplice godine 1336. do- 
bile pravo trga i održavanje saj- 
mova, ti su se održavali oko župne 
crkve, a od godine 1456. kad je 
pravo sajma bilo prošireno i na 
velike marvinske sajmove, oni su 
bili na trgu, koji se formirao 
ispod kastela i crkve. Sa trga je 
vodila cesta jugozapadno prema 
Zagorju i Zagrebu, dok se druga 
uspinjala prema kastelu i išla pre- 


ko Varaždinbrijega u Varaždin i 
dalje u Kanižu i opet preko Ptuja 
u Štajersku. Treća cesta polazila 
je od kastela spuštajući se strmo 
prema Bednji starom rimskom ce- 
stom preko Kozjeg Hrbta u Kri- 
ževce, a jedan odvojak je išao do- 
linom Bednje prema Ludbregu, 
Prelogu i Koprivnici. Uzduž ulica 
i trga nalazile su se, kao i oko ku- 
pališta, u gusto zbijenim redovima * 
male drvene, a djelomično i ka- 
mene kućice obrtnika, koji su svo- 
je proizvode prodavali na sajmu, 
i seljaka, koji su uz dosta siromaš- đ 
nu zemljoradnju ostvarivali svo- 
je prihode od ukonačivanja i pre- 
hrane kupališnih gostiju i od pu- 
štanja krvi (barbirenja). Te prili- 
ke utjecale su i na razvoj toplič- 
kog naselja, koje se razvijalo 
oko trga ispod kastela i oko kupa- 
lišta u gornjem dijelu mjesta, na 
najpovoljnijoj terasi ispod samoga 
vrela. Ta dva dijela, gornje i do- 
nje mjesto, razlikovali su se po 
svojoj funkciji, jer je donji dio 
služio trgu, a gornji živio od pro- 
meta kupališta. Tako je nastala na 
terasastim padinama vrlo zanim- 
ljiva urbanistička cjelina, koja se 
u mnogome znatno razlikuje od 
ostalih naselja Hrvatskog zagorja. 

Na toplom potoku, koji je proticao 
kroz mjesto i odvodio vodu iz ku- 
pališta nalazili su se mnogi mali 
mlinovi, koje je iskorištavao Kap- 
tol, a Topličani su morali o nji- 
ma voditi brigu. Kasnije su te 
mlinove uživali pojedinci, koji su 
Kaptolu morali plaćati mlinarinu. 
U Toplicama je osim barbirskog 
ceha postojalo i više drugih ceho- 
va raznih obrtnika. Nažalost se 
cehovskog materijala nije do sada 
gotovo ništa pronašlo, pa je tek 
predaja sačuvala uspomenu na 
njihovo postojanje. 

Ratovi s Turcima opustošili su 
velike dijelove Hrvatske, pa su 
mnoga mjesta ostala pusta i mo- 
rala kasnije biti nanovo naseljena. 
Takve prilike nisu povoljno dje- 
lovale na razvoj trgovine i obrta, 
tim više, što su ceste bile zapuš- 
tene, mostovi porušeni, a putovi 
nesigurni od razbojnika, koji su 
napadali i pljačkali putnike i tr- 
govce, pa je putovanje bilo vrlo 
nesigurno i opasno još i pod kraj 
XVIII vijeka. Uslijed toga je pro- 
met na topličkim sajmovima sve 
više opadao i razvoj tog trgovišta 
sve više zaostajao, jer je i tako 
ležalo po strani glavnih promet- 
nih i sigurnijih puteva. Toplički 
je trg naročito mnogo izgubio, ka- 
da su sajmovi iz Kamešnice pre- 
mješteni u Ljubeščicu, koja je 
imala 12 stočnih sajmova  go- 
dišnje, a bila je seljacima sjever- 
nog dijela Zagorja bliža i pristu- 
pačnija. 

Toplice su više puta stradale od 
požara, pa nam se u XVIII vijeku 
spominju dva požara, drugi u go- 
dini 1778. kada je izgorjela i dr- 
vena kupališna zgrada. Uslijed 
toga sačuvalo se samo nekoliko 
starijih zgrada, koje su bile gra- 
đene od solidnijeg materijala. Od 
urbanističkih zanimljivih cjelina 
sačuvao se prostor oko kastela i 
crkve i ulica ispod kastela, zatim 
Kalnička ulica, uličica koja se od- 
vaja od Ulice maršala Tita nasu- 
prot općine, te kuće uz trg i Na- 
zorovu ulicu, dok je gornji dio 
mjesta potpuno izmijenio svoje 
lice prigodom rušenja opkopa i 
nasipa oko kastela godine 1752. i 
kasnije gradnje Konstantinovog 
doma i kupališta, te uređenja par- 
ka oko godine 1820. 

Od građevnih spomenika najsta- 
rija je toplička župna crkva sv. 
Martina (sl. 19). Nju spominje već 
u svom popisu župa Ivan Arhiđa- 





sl. 20 — Detalj s oltara Francesca Robbe u crkvi sv. Martina 


kon Gorički godine 1334. I. Tkal- 
čić navodi, da domaće listine spo- 
minju topličku crkvu već u XIII 
stoljeću. Možemo sa sigurnošću 
tvrditi, da je u Toplicama kao u 
sjedištu velikog crkvenog posjeda 
Kaptola zagrebačkog već i ranije 
postojala crkva, koja je u vrijeme 
provale Mongola godine 1242. pro- 
pala. 

U drugoj polovini XIII stoljeća 
građena je nova crkvena građevi- 
na u gotičkom slogu, koja još i 
danas stoji iako u vrlo izmijenje- 
nom obliku, koji je dobila kasni- 
jim pregradnjama. Crkva je ima- 
la zidani zvonik, koji je u svojoj 
gornjoj polovini bio drven, a lađu 


je prekrivao oslikani drveni tabu- 
lat, koji je u XVIII stoljeću bio 
već vrlo trošan, pa je godine 1762. 
zamijenjen baroknim svodovima, 
kojom su prilikom i stari visoki 
gotički prozori pregrađeni i sniže- 
ni, a zvonik dozidan i prekriven 
visokom baroknom lukovicom. Te 
godine je crkva dozidana, izgrađe- 
na nova fasada i podignut kor, za 
koji su godine 1765. nabavljene i 
nove orgulje, koje je postavio gra- 
ditelj orgulja A. Roemer iz Graza. 
Nešto kasnije dograđena je na 
južnoj strani kapela žalosne Maj- 
ke Božje, pa je tada crkva imala 
7 oltara. Ostaci stare gotičke ar- 
hitekture vidljivi su na tornju i 

sl. 21 — Zapadni dio utvrda topličkog kaštela, bakrorez iz 1830. god. 


na apsidi, koju sa izvanjske strane 
podupiru 4 gotička pilastra, na 
kojima se razabiru i stari klesar- 
ski znakovi, a u poljima među 
njima vide se u srednjoj luneti i 
u pukotinama zida tragovi viso- 
kih gotičkih prozora. Uz crkvu je 


sl. 22 — Varaždinske Toplice, akvarel J. Breyer, 1832. god., desno kapelica sv. Duha 


godine 1376. podignut kastel u ob- 
liku četvorine, kojoj je crkva tvo- 
rila južnu stranu. Prigodom ra- 
dova unutar kastela nađeno je vi- 
še grobova, koji nam pokazuju, 
da se ranije oko crkve nalazilo 
groblje. Ispod crkve bila je krip- 





ta, kojoj je prigodom polaganja 
novoga poda godine 1912. bio za- 
tvoren prilaz. 

Kada se iza velikog zagrebačkog 
potresa godine 1881. pristupilo re- 
konstrukciji zagrebačke katedra- 
le, dobila je toplička crkva odanle 





dva vrlo lijepa mramorna oltara 
sv. Barbare i sv. Katarine, koje 
je naš najbolji barokni kipar 
Frančesko Robba u četvrtom de- 
ceniju 18. st. izradio za zagrebač- 
ku katedralu, gdje su oni bili po- 
stavljeni uz dva stupa srednje la- 
đe, ispod glavnog oltara (sl. 20). 
Sa ovih oltara manjkaju dvije 
mramorne svetačke figure koje se 
danas nalaze u župnoj crkvi u 
Sisku. Već nekoliko godina uka- 
zuje se na potrebu reintegracije, 
tj. vraćanja u izvorno stanje, ovih 
dvaju vrijednih djela našeg baro- 
ka, Godine 1885. oslikao je fresko 
slikarijama crkveni strop poznati 
zagrebački slikar Marko Antonini. 
Te su slike godine 1912. bile vrlo 
loše restaurirane. Prigodom mno- 
gih restauracija izgubila je crkva 
cijeli svoj stariji inventar, koji bi 
i u njenoj unutrašnjosti otkrivao 
njenu starinu. Imena župnika sa- 
čuvana su nam od godine 1429., 
kada se spominje župnik Kozma i 
mansionar pop Mihajlo, a u godini 
1497. župnik Klement. Župa je 
bila dobro dotirana zemljama i 
vinogradima, luknom i ostalim 
prihodima, imala je u Hrastovcu 
9 kmetova, a u Toplicama je ima- 
la mlin i vinotočje. 

U siječnju godine 1617. odlučio je 
Kaptol pristupiti temeljitom po- 
pravku i nadogradnji kastela, koji 
se radi starosti gotovo već raspa- 
dao. Utvrda je bila podignuta uz 
župnu crkvu, te je imala tri uga- 
one kule i jedan ulaz u sredini 
sjeverne strane. Između kula i 
crkve tekao je visoki zid sa dvo- 
strukim nizom puškarnica, na ko- 
jemu je s unutrašnje strane sta- 
jao drveni obrambeni hodnik u 
koji se prilazilo iz kula. Početkom 
XVI stoljeća dograđen je uz ovaj 
još i drugi unutrašnji zid, pa je 
tako nastalo tu više prostorija za 
stanovanje i spremišta, koje su 
bile prekrite drvenim stropovima. 
U vrijeme turskih ratova tokom 
XVI i početkom XVII stoljeća 
utvrde su znatno povećane oko 
samog kastela i sagrađene dvije 
nove kule, jedna na istočnoj, a 
druga na zapadnoj strani, dok su 
oko utvrda bili iskopani jarci i 
podignuti nasipi kroz koje je tek- 
la vruća termalna voda, a preko 
njih se u ulaznu kulu prilazilo 
preko lančanog mosta. Posred 
dvorišta kastela nalazio se 27 m 
duboki bunar. Istočna kula je po- 
četkom XVIII stoljeća pregrađena 


u stambenu kuću, dok je zapadna 
još početkom XIX stoljeća staja- 
la, pa je vidimo na bakrorezu iz 
godine 1830. (sl. 21). 

Iz inventara topličkog kastela, koji 
su se sačuvali još od XVI stoljeća 
dalje, u kojima se utvrda naziva 
»Castellum, Fortalicium ili Arx« 
vidimo, da je bila dobro oprem- 
ljena raznim bojnim spravama, 
topovima, olovom, barutom, že- 
ljeznim mačkima za deranje kro- 
vova i rušenje zidova, puškama, 
kopljima, mačevima i raznim dru- 
gim oružjem. 

I druga crkvena građevina, kape- 
la sv. Duha »in kamenie« spomi- 
nje se u ispravama godine 1497., 
no nema podataka kada je gra- 
đena. Zapisnik kanoničke vizita- 
cije iz godine 1649. spominje, da 
je građena od kamena i presvo- 
đena, te da je tada bila u pre- 
gradnji. Oko kapele nalazilo se 
groblje. Kapela je opasana zida- 
nom cinturom u koju su u vrije- 
me turskih ratova ugrađene puš- 
karnice (sl. 22). Kratki istočni zid 
te cinture ima u sredini polukruž- 
nu apsidu, koja je služila kao po- 
lukula. Vjerojatno je taj zid pri- 
padao jednoj starijoj crkvenoj 
građevini, na čijim ostacima je 





sl. 23 — Nadgrobni spomenik Antuna 
Kukuljevića iz 1851. god., križ od lije- 
vanog željeza i mramorni blok u obli- 

ku otvorene knjige 


kasnije nastala ova cintura, koja 
je imala karakter male utvrde. Za 
postojanje jedne starije crkvene 


sl. 24 — Kuća 18. st. izgrađena na ostacima kule 

građevine govori i to, što se na 
izvanjskoj strani tog zida nalaze 
mnogi grobovi, pa je vidljivo, da 
se groblje protezalo izvan tih zi- 
dova, tj. sa vanjske strane te sta- 
rije građevine. 


Starija crkva je vjerojatno bila 
uništena u vrijeme provale Mon- 
gola, pa je na njenom mjestu kas- 
nije podignuta ova kapela, dok je 
župna crkva građena na sadaš- 
njem mjestu. Kapela je imala dr- 
veni toranj, koji je kao i portal 
novosagrađen godine 1771. Uz juž- 
ni zid kapele nalazi se grob An- 
tuna Kukuljevića Sakcinskog, po- 
znatog branitelja hrvatskih prava 
na saborima u Požunu i zaslužnog 
vrhovnog zemaljskog ravnatelja 
školstva u Hrvatskoj, koji je go- 
dine 1851. ovdje umro na svom 
posjedu Tonimiru, a sin mu Ivan 
dao postaviti nadgrobni spomenik 
sa natpisom u glagoljici (sl. 23). 


Među ostalim sakralnim građevi- 
nama nalazimo na planu Varaž- 
dinskih Toplica iz godine 1822. 
urisanu na kraju Kalničke ulice 
kapelicu sv. Ane, koja je valjda 
kratko vrijeme iza toga porušena, 
dok se kasnogotički kameni kip 
svetice sačuvao i stoji postavljen 
u jednoj niši u pročelju kuće u 
ulici Brigade braće Radića 6. I na 
groblju je stajala malena osmero- 
uglata kapelica Sviju Svetih, koja 
je radi trošnosti godine 1907. po- 
rušena. U ulici Vladimira Nazora 


sl. 25 — Školska zgrada iz 1760. god. 

stoji zavjetni stup sv. Fabijana i 
Sebastijana, koji je bio podignut 
za vrijeme velike epidemije kuge 
oko godine 1712., kada je i u Va- 
raždinu bila podignuta kapela po- 
svećena istim svecima. 

Od starih profanih građevina, 
osim već opisanog kastela, saču- 
vala nam se tzv. kuća Kirinić iz 
XVI stoljeća u kojoj su sada u 
jednoj etaži smješteni muzejski 
depoi. Kuća župnog dvora tako- 
đer je lijepa stara zidana jedno- 
katnica iz XVIII stoljeća, kao i 


O. 
KUPALIŠTE 


kuća Kučinić — Telepeček, Kal- 
nička ulica 2, koja je nastala po- 
četkom XVIII stoljeća na ostaci- 
ma istočne kule (sl. 24). U uličici 
ispod kastela nalazi se stara škol- 
ska zgrada, koja je bila podignu- 
ta godine 1760. sa jednom razred- 
nom sobom i stanom za učitelja. 
Uz školu nekada se nalazio Xeno- 
dochium, tada bolnica i ubožnica, 
koja se spominje već godine 1696. 
Interesantno je, da je u godini 
1820. u zgradi ubožnice bila smje- 
štena i gostionica (sl. 25). 


I ZDRAVSTVENE PRILIKE; 
RAZVOJ TOPLICA DO 
PRVOG SVJETSKOG RATA 


Iza propasti rimskih Aquae Iasae 
ne nalazimo kroz cijeli srednji vi- 
jek nikakvih vijesti o kupalištima 
u Var. Toplicama. Najstarije li- 
stine iz XIII stoljeća spominju 
ovo mjesto, odnosno posjed, ime- 
nom Toplissa, Toplica, Toplika ili 
Thoplicha, iz čega vidimo, da su 
topla vrela i tada bila poznata, jer 


se po njima naziva i cijeli toplič- 
ki posjed. Sigurno je, da tradicija 
o ljekovitosti termalnog vrela nije 
nikada izumrla, već je i nadalje 
živjela, i, kada se život oko vrela 
vratio, dolazili su i ljudi da u toj 
vodi traže ozdravljenje. Da ne- 
mamo vijesti o kupalištu kroz ci- 
jeli srednji vijek ne iznenađuje 
nas, jer srednjovjekovna medicina 
nije nigdje preporučivala upotre- 
bu termalnih voda, a i duh onoga 
vremena, usmjeren zagrobnom ži- 
votu i usavršavanju kršćanskih 
krijeposti, zazirao je od kupališ- 
nog života, iako su na mjestima, 
gdje je tradicija bila jača, nekak- 
va primitivna kupališta ipak po- 
stojala, o kojima nitko nije vodio 
brigu. 

Koncem XIV stoljeća počeli su 
neki liječnici poznate medicinske 
škole u Salernu pod utjecajem 
arapske — medicine — preporučati 
upotrebu termalnih vrela. Ipak je 
tek novi duh renesanse oslobodio 
čovječanstvo od srednjovjekovnog 
mračnjaštva i od crkvom dikti- 
rane skolastičke nauke, te poste- 
peno otvarati puteve k slobodnom 
promatranju i izučavanju prirode, 
pa je tako i medicina mogla brže 
krenuti naprijed. Za razvoj top- 
lica imao je zasluga i poznati me- 
dicinski reformator Paracelsus, 


osnivač iatrokemije, koji ih je oko 
godine 1500. počeo također pre- 
poručivati i uvoditi u terapiju. No 
uslijed turskih i reformatorskih 
ratova, koji su tada skoro potpu- 
no iscrpljivali Evropu, bio je us- 
poren brži razvoj prirodnih lječi- 
lišta i toplica. 

Iako o Varaždinskim Toplicama 
nalazimo podataka već u ispra- 
vama od početka XII stoljeća, ka- 
da su one došle u posjed zagrebač- 
kog Kaptola, to ipak o kupalištu 
nemamo nikakvih vijesti sve do 
1600. godine. Te godine odlučio je 
Kaptol graditi jednu novu kupa- 
lišnu zgradu od kamena, jer je 
tada već mnogo naroda ovamo do- 
lazilo na liječenje. Do gradnje ta- 
da nije došlo, jer Topličani na te- 
melju svojih privilegija nisu bili 
dužni graditi kupalište, već samo 
popravljati toplički kaštel, te u 
njega davati straže i dovoziti hra- 
nu i sredstva za obranu. Tako su 
se tek nakon duljeg pogađanja 
obavezali da poprave staro drve- 
no i tada već ruševno kupalište, 
da u njemu pregrade šest odjela 
za velikaše, plemiće i puk, za mu- 
ške i ženske, te da podignu drve- 
ni trijem, u kojem su bile svlačio- 
nice. Iz ovoga vidimo, da je tada 
to kupalište bilo već staro, pa je 
sigurno, da je takvo kupalište već 
davno prije postojalo i da je tra- 
dicija o ljekovitosti vode uvijek 
bila živa i privlačila brojne bo- 
lesnike ovamo na liječenje. 

Ipak iz nekoliko opisa i podataka, 
koji su nam se sačuvali, doznaje- 
mo nešto i o prilikama, koje su 
vladale u kupalištima u XVII i 
XVIII stoljeću. Liječnika u njima 
tada nije bilo, pa su zdravstvenu 
službu obavljali razni ranarnici i 
barbiri, koji su svoj zanat izučili 
kod kojeg starijeg majstora i ba- 
vili se otvaranjem žila, puštanjem 
krvi, liječenjem rana, vađenjem 
zubi i kamenaca, te priređivanjem 
raznih domaćih lijekova. Takvi 
ranarnici i barbiri spominju se u 
arhivskim spisima Varaždinskih 
Toplica već od kraja XVI stoljeća. 
Toplički barbiri bili su organizi- 
rani u barbirskom cehu, koji je 
uživao izvjesne privilegije u ku- 
palištu. U Toplice je dolazilo go- 
dišnje više desetaka tisuća ljudi 
iz Ugarske, Štajerske, Vojne kra- 
jine i drugih krajeva zemlje na 
kupanje, a i puštanje krvi (barbi- 
renje ili šrefanje). Ti su se ljudi 
tada smještali i prehranjivali po 


kućama kod topličkih seljaka, kod 
kojih su nabavljali potrebne ži- 
vežne namirnice i vino. Uz to je 
svaki Topličanin imao pravo svoje 
goste, koje je primao na konak, 
sam »barbiriti« tj. pustiti im krv 
u kupalištu. Zato je gotovo svaka 
kuća imala i po kojeg člana, učla- 
njenog u barbirskom cehu, jer je 
to uz malo posjeda koji ih je jed- 
va prehranjivao, bio glavni pri- 
hod stanovnika Toplica. Iako se 
taj ceh više puta spominje u is- 
pravama od XVII do XIX stolje- 
ća, to ipak nisu nađeni podaci, 
kada je on osnovan. Znamo, da je 
u Varaždinu postojao ceh barbi- 


ra i kupaoničara već sredinom | 


XVI stoljeća, pa je sigurno, da je 
i ovdje već krajem XVI stoljeća 
djelovao, jer je tu bilo više uvjeta 
za njegovo postojanje, radi zaštite 
barbirskih prava i čestih borbi i 
sporova, koje su oni imali s feu- 
dalnim vlasnikom Toplica, kojemu 
su morali plaćati i izvjesnu za- 
kupninu za pravo obavljanja svo- 
ga posla. Osim te zakupnine pla- 
ćao je ceh topličkoj crkvi iznos od 
šest forinti godišnje. Taj je iznos 
do godine 1612. plaćala općina 
topličkom ranarniku, čega ih Kap- 
tol sada oslobađa, pa od tada pla- 
ćaju barbiri taj iznos crkvi. Ovdje 
spomenuti ranarnik imao je, uz 
ostalu liječničku praksu, dužnost 
da nadgleda kupalište i podučava 
barbire u načinu puštanja krvi i 
otvaranja žila. 

U Varaždinskim Toplicama već 
se vrlo rano vodila briga o čistoći 
dovoda termalne vode, koja je ta- 
da doticala otvorenim kanalom u 
kupalište, pa nalazimo u jednoj 
pogodbi Kaptola sa Topličanima 
iz godine 1607. odredbu, kojom se 
pod prijetnjom globe od 12 forinti 
zabranjuje pranje rublja u kana- 
lu, kojim dotiče voda u kupalište, 
kako bi se kupačima osigurala či- 
sta voda. 

Dobar glas o ljekovitosti ovoga 
vrela, koji su Toplice uživale već 
u početku XVII stoljeća, dok još 
nije bilo gotovo nikakvih moguć- 
nosti za smještaj kupališnih go- 
stiju, privlačio je ovamo na lije- 
čenje mnoge tadašnje visoke lič- 
nosti, krajiške generale, biskupe i 
druge, usprkos turske opasnosti, 
koja je još gotovo do kraja tog 
stoljeća prijetila ovim krajevima, 
a pobudio je i pažnju tadašnjih 
rijetkih liječnika. Već godine 1709. 
izašla je u Gracu, iz pera tadaš- 


njeg vrhovnog zemaljskog liječ- 
nika dr. Johana Leopolda Payera, 
latinski štampana knjižica »Mo- 
dicum medicum sive regni Sclavo- 
niae Thermarum in inclyto Varas- 
dinensi comitatu... descriptio«, 
u kojoj nam pisac, uz rezultate 
svojih analitičkih istraživanja ter- 
malne vode, daje i dobar pregled 
bolesti, koje se s uspjehom mogu 
liječiti u ovim Toplicama, kao i 
onih, kod kojih bi upotreba vru- 
ćih kupka bila ne samo beskoris- 
na, već i pogibeljna. Nadalje daje 
upute za upotrebu vode, kao i o 
vladanju bolesnika u vrijeme li- 
ječenja, te određuje i dijetu, koje 
se moraju pridržavati (sl. 26). 

Iako su Toplice pregradnjom ka- 


stela u dvorac godine 1695. (sl. 27), 


te izgradnjom jednog hotela sa 
gostionicom godine 1756., dobile 
mogućnost boljeg smještaja gosti- 
ju, a gradnjom novog kupališta 
godine 1779. i bolje uvjete za lije- 
čenje, to se osim većeg priliva ku- 


pališnih gostiju u samim kupali- 


štima nije mnogo izmijenilo. U 
svojoj knjizi »Oryctographia Car- 
niolica«, štampanoj godine 1778— 
—1784. u 4 sveska u Leipzigu, opi- 
suje nam rudarski liječnik iz Id- 
rije dr. Hacquet i neke naše top- 
lice, pa kaže, da su Varaždinske 
Toplice vrlo posjećene i uredne, 
te imaju i novu kupališnu zgradu, 
ali da se kod puštanja krvi u puč- 


sl. 26 — Naslovni list Payerove knjige, 
prve knjige o Varaždinskim Toplica- 
ma, koja je ujedno i prvo balneograf- 

sko djelo u našoj zemlji 





JOANNE LEOPOLDO PAYER, 


THORE 


OPEL Made dod Bac. Ga Noi ge 

Me. Plyj 0 pot dacbytorum Staten 
Ćć dir ina sasa: oru Delni Mir, Cro. 
fit, deo dokave miz Orden Pad Pija 
šk so 





Gm ati : typ Tleredtm W idmaniadit, 17. 9. 





 ZAGRAKIE | 
Reimprelfum Lirr Eni: KOTsSCHBIANIS, 
QĐ. 2 8 4 : 


“dia 





sl. 27 — Dvorište kastela nakon barokne pregradnje 


kom kupalištu isto tako postupa 
kao i u Krapinskim Toplicama. Iz 
tog opisa vidimo, da je kupalište 
u Krapinskim Toplicama moralo 
biti vrlo primitivno i zapušteno, 
te da kupališnih zgrada još onda 
nije bilo, a i nitko nije ništa pla- 
ćao za kupanje. Opisujući postu- 
pak kod puštanja krvi kaže: »U 
zajedničkom bazenu nalazilo se 
mnoštvo ljudi, čija su gola tjelesa 
bila puna kravskih rogova, koji 
ovdje umjesto čašica služe za pu- 
štanje krvi, iz kojih se krv ispraž- 
njivala u zajedničku kupku, tako 
da je kupka izgledala kao prava 
krvava kupelj«. On osuđuje vrlo 
jednostavnu, ali nečistu metodu i 
način, kako se vrši »barbiranje«, 
naime, umjesto da pomoću plame- 
na u čašici napravi vakuum, bar- 
bir ustima isiše zrak iz roga kroz 
jednu rupicu na vrhu, koju zatim 
zatvori listićem kože, pričvršće- 
nim na vrhu roga, tako da rog os- 
tane visjeti na tijelu, dok se ne 
napuni krvlju i otpadne. 

Barbiri su radili u Toplicama bez 
ikakve kontrole, pa kako su imali 
interes da svakom bolesniku čim 
više rogova apliciraju, to se do- 
gađalo, da je mnogo bolesnika 
umrlo zbog prevelikog gubitka kr- 
vi ili od bolesti, zbog kojih boles- 
nici nisu smjeli ulaziti u vruću 
kupku. 

Novo doba za naše Toplice nastu- 
pilo je dolaskom mladoga Luk- 
semburžanina dr. Ivana Krstitelja 
Lalanguea, koji je bio učenik os- 
nivača bečke medicinske škole i 
tadašnjeg tjelesnog liječnika Ma- 

rije Terezije dr. Van Swietena. 
Poslan od Marije Terezije u Va- 
raždin, dr. I. K. Lalangue je ov- 
dje preuzeo dužnost županijskog 
fizika, Rezultat Lalangue-ovog in- 
teresa za naše ljekovite vode je 
djelo »Tractatus de aquis medica- 
tis Regnorum Croatiae et Sclavo- 
niae illiti izpiszavanye vrachtve- 
nih vod horvatzkoga y slavonzko- 
ga orzsaga i od nachina nye vsi- 
vati za potrebochu lyudih... 
Zagrebu, letto 1779.« (sl. 28) u ko- 
jem za Var. Toplice priopćuje 
analizu termalne vode izvršenu 
1772. po profesoru bečkog medi- 
cinskog fakulteta H. Cranzu, a uz 
nju navodi bolesti koje se ovom 
vodom liječe. Lalangue-ovom je 
zaslugom poslije požara koji je 
1778. uništio staru drvenu kupa- 
lišnu zgradu (»izgrađenu nemarno 
i nedolično«), izgrađeno naprijed 
spominjano novo kupalište od re- 
zanog kamena, koje je po tada već 
poznatoj ploči cara Konstantina 
dobilo ime »Konstantinovo«. 
Upoznavši se sa žalosnim prilika- 
ma koje su vladale u našim kupa- 
lištima, Lalangue je poduzeo mje- 
re protiv zloupotrebe barbira, u 
interesu jadnih bolesnika, koji su 
često umjesto ozdravljenja, zbog 
nesavjesnih barbira, našli u ku- 
palištu smrt. Uputio je u Varaž- 
dinske i Krapinske Toplice po jed- 
nog ispitanog kotarskog ranarni- 
ka, koji je morao kontrolirati rad 
barbira i njihovo djelovanje sve- 
sti na pravu mjeru. Kako ti ra- 
narnici nisu imali u Toplicama 
dovoljnih prihoda, a vlasnici Top- 


lica nisu htijeli pridonijeti ništa 
za osiguranje njihove službe, to 
nastojanja dr. Lalangue-a nisu 
odmah postigla željene rezultate, 
pa su barbiri i dalje ostali sve- 
moćni gospodari u tim kupališti- 
ma, ali ne za dugo, jer je duh na- 
pretka pobijedio konzervativizam 
njihovih vlasnika. 


Intenzivniji razvitak Toplica po- 
čeo je u drugom deceniju XIX vi- 
jeka. Broj kupališnih gostiju, koji 
je godimice rastao, kao i potreba 
suvremenijeg uređenja, silili su 
Kaptol, da gradi nova kupališta i 
gostionice za udobniji smještaj 
gostiju. Godine 1819. podignuto je 
na mjestu gdje je nekada stajala 
stara srednjevjekovna drvena ku- 
pališna zgrada, koja je 1778. iz- 
gorjela, novo od kamena građeno 
kupalište namijenjeno za puk (sl. 
29). Gradnje su izdašno pomogle 
varaždinska i križevačka župani- 
ja, koje se u tu svrhu dale 4000 
ručnih i 1600 voznih težaka, pa su 
u tom kupalištu svi okolišni se- 
ljaci sa područja topličkog domi- 
nija, kao i svi siromasi imali pra- 
vo besplatnog kupanja. U novom 
kupalištu bile su uređene tri ma- 
nje kupelji za 12—15 osoba (tzv. 
Ladislavova, Stjepanova i Josipo- 
va kupelj) te 2 velika bazena sva- 
ki po 100 osoba, tzv. Pučka kupelj. 
Godinu dana kasnije počela je 


sl. 28 — Naslovni list Lalangue-ove 
knjige o našim ljekovitim vodama, pr- 
vog balneografskog djela na našem 
jeziku 

gradnja velikog Konstantinovog 
doma, na mjestu gdje je stajala 
mala gostionica, u kojoj je uređe- 
no 49 soba, a u naprijed isture- 
nom krilu velika prostorija za 
blagovaonu i velika lijepa plesna 
i koncertna dvorana te soba za 
billard u I katu. Zgrada je hod- 
nikom spojena sa Konstantino- 
vom kupelji u kojoj je bilo 8 ka- 
bina za 10—12 osoba, dok su veli- 
ki bazeni, koji su tu prije posto- 
jali pregrađeni pa se kraj ulaza 
nalazila pisarna gdje su se pri- 
mali i upisivali dolazeći gosti i 
vodio liječnički protokol. Uz nju 
su se nalazile i prostorije priruč- 
ne ljekarne, kao i soba za pod- 
vornika. Tom je kupalištu godine 
1826. dograđen još jedan paralel- 
ni trakt sa desetak manjih kada 
za pojedinačno kupanje tzv. Wan- 
nenbader. Uređaja za hlađenje 
termalne vode tad nije bilo, pa se 
voda napuštala u kabine u večer, 
kako bi se do drugog jutra toliko 
ohladila, da su se gosti mogli ku- 
pati. Kupalo se po utvrđenom re- 
du koji je za svakog gosta odredio 
liječnik, pa je taj red bio ispisan 
na vratima svake pojedine kabi- 
ne. Vruću vodu koja je doticala 
zidanim kamenim kanalom mo- 
glo se puštati u kabine, koliko je 
kome trebalo. U malom tornjiću 
na krovu kupališta bilo je smje- 

gl. 29 — Stara Josipova kupelj izgrađena na mjestu ranije drvene kupališne 


šteno zvono, kojim se davao znak 
kupačima četvrt sata prije punog 
sata da moraju napuštati kabine. 
Godine 1820. sklopio je providnik 
toplički Ivan Lovrenčić ugovor s 
varaždinskim liječnikom i »magi- 
strom kirurgije« Adamom Beilom, 
koji se obavezao »dolaziti u Top- 
lice dva puta, a bude li potrebno 
i četiri puta tjedno, te ovdje dr- 
žati liječenju vješta kirurga, pro- 
viđenog s potrebnim instrumenti- 
tima i priručnom ljekarnom«. Te 
godine počelo je s radovima na 
gradnji velikog kupališnog hotela, 
pa je tada već dolazilo u Toplice 


zgrade (crtež mr. J. Čabriana) 


mnogo kupališnih gostiju iz cijele 
Habsburške monarhije. Uz Be- 
ila dolazio je u Toplice i tadašnji 
županijski fizik dr. Lueff, koji se 
bavio proučavanjem djelovanja 
topličke vode na organizam i u 
svojem opisu Toplica godine 1823 
—1824. dao korisne upute za lije- 
čenje primjenom termalne vode 
za kupanje, piće i klistire, tuma- 
čeći ujedno i njeno djelovanje kod 
liječenja raznih bolesti. U isto vri- 
jeme izvršio je na njegov poticaj 
varaždinski ljekarnik Johann Hal- 
ter_ prvu kvantitativnu analizu 
topličke vode. 


sl. 30 — Zgrada »Konstantinovog doma« iza dogradnje zapadnog krila 1871. god. 

Uvođenjem stalne liječničke kon- 
trole nad kupalištima i nad ra- 
dom barbira, bili su barbiri teško 
pogođeni i prikraćeni u svojim 
privilegijama, pravima i prihodi- 
ma, pa su pokretali razne akcije, 
i podnosili tužbe i molbe na župa- 
niju, pa i na sam carski dvor u 
Beču. Tako su godine 1821. posla- 
li emisare u Mađarsku, Štajersku, 
Vojnu krajinu i druge pokrajine 
sa zadatkom, da one ljude, koji 
namjeravaju doći na liječenje u 
Toplice, od toga odvrate, jer će 
ovdje uzalud potrošiti svoj novac, 
a neće se izliječiti, budući da ih 
oni neće moći barbiriti. I kasnije 
su barbiri pokretali razne akcije, 
pa su još godine 1906. jednom zgo- 
dom zbog promjene cijena barbi- 
renju tokom noći pobacali sve 
klupe iz parka u glavno vrelo. 


Beila je naslijedio varaždinski za- 
časni fizik dr. Schaubauer, koji u 
svom godišnjem izvještaju Kapto- 
lu zagrebačkom za 1828. godinu 
izrazuje radost da su prestale tuž- 
be na barbire zbog prekomjernog 
puštanja krvi, pa se nada, da će 
zloupotreba barbira polako nestati. 
Tada se gradio vodovod pitke vo- 
de i uređivali su se parkovi, pa 
on izražava nadu, kada ti radovi 
budu izvršeni i kada Toplice budu 
imale stalnog, uvijek nazočnog li- 
ječnika, kao i ljekarnu, u kojoj će 
se pripremati potrebni lijekovi, 
tada će se Varaždinske Toplice 
moći uporediti s najglasovitijim 
sumpornim toplicama. 

Od svega toga bila je najpreča po- 
treba da Toplice dobiju stalnog 
kupališnog liječnika. Kaptol je 4. 
II 1838. raspisao prvi natječaj za 


popunjenje tog mjesta. Između 
više kandidata izabran je za pr- 
vog kupališnog liječnika dr. Josip 
Kalasancije Schlosser, koji je os- 
tao u Toplicama sve do godine 
1845. On je mnogo učinio na ure- 
đenju Varaždinskih Toplica i usa- 
vršavanju zdravstvene službe, te 
je i pisao u mnogim stranim i do- 
maćim časopisima, učinivši ih ta- 
ko poznatim i u stranom svijetu. 
Izdao je brošuru, u kojoj tumači 
djelovanje vode na pojedine dije- 
love organizma, a kojoj je prido- 
dao i mnoge povijesti bolesti ov- 
dje izliječenih bolesnika. Schlos- 
ser se isticao kao javni i naučni 
radnik, pa se osim liječničkog ra- 
da bavio i botanikom, te bio osni- 
vač Hrvatskog planinarskog dru- 
štva. Godine 1864. postao je vr- 
hovni zemaljski liječnik, a od ute- 
meljenja Jugoslavenske akademi- 
je bio je njen pravi član. Za vrije- 
me njegovog službovanja uređeni 
su hladionici za hlađenje termalne 
vode i s tim u vezi pregrađena 
kupališta, tako da je od tada sva- 
ki bolesnik imao svoju posebnu 
kabinu sa čistom vodom, kojoj je 
mogao regulirati temperaturu pre- 
ma propisu. 


Od njegovih nasljednika isticao se 
dr, Aleksije Rakovac, koji je na- 
stavio njegov rad i napisao o Top- 
licama lijepu knjigu na njemač- 
kom jeziku, koja je izdana godine 
1863. U njegovo vrijeme otvorena 
je u Toplicama godine 1860. i jav- 
na ljekarna. Njegovog nasljednika 
dr. Adolfa Fodora naslijedio je dr. 
Andrija Longhino, koji je ovdje 
službovao od godine 1885. do 1905., 
te je mnogo učinio da su Toplice 


sl. 31 — Ljetni dio nekadašnje kavane ispred »Konstantinovog doma« 





postale poznate i daleko izvan 
granica tadašnje Austro-Ugarske 
monarhije. On je zaslužan i za po- 
dizanje društvenog i kulturnog ži- 
vota. Iza 6 godina službovanja dr. 
Ivana Matkovića, postao je 1912. 
godine kupališnim liječnikom dr. 
Josip Lochert, koji je mnogo truda 
uložio da Toplice dobiju suvreme- 
nije i modernije uređenje i tako 
dostignu ostala velika kupališta u 
Srednjoj Evropi. Dr. J. Lochert 
uveo je i mnoge suvremene fizi- 
kalne i elektroterapijske metode 
liječenja u lječilištu. Njegovom 
inicijativom vršeni su eksperi- 
menti i istraživanja na proširenju 
indikacija za liječenje bolesti, 
koje se do onda nisu ovdje lije- 
čile. Njegovim nastojanjem poče- 
lo se razmatrati pitanje asanacije 
i nove kaptaže termalnog vrela, 
pa je ovamo bio pozvan poznati 
svjetski stručnjak sa praškog sve- 
učilišta prof. Kampe da dade svo- 
je mišljenje. Tada je bilo pokre- 
nuto i pitanje donošenja urbani- 
stičkog plana za Toplice, koje ra- 
dove je prekinulo izbijanje drugog 
svjetskog rata. Njegovo djelovanje 
prekinula je Hitlerova agresija na 
našu zemlju. Ratne operacije, ko- 
je su se vršile i na području Top- 
lica, dok su lječilišni domovi bili 
pretvoreni u vojne logore njemač- 
kih i ustaških jedinica, odakle su 
one terorizirale čitavu okolicu, za- 
tim nesigurnost na putevima, pre- 
kinule su potpuno rad lječilišta, 
pa dr. Lochert nije više dolazio u 
Toplice sve do Oslobođenja, koje 
mu je ulilo nove nade u procvat 
ovog lječilišta. On je bio izabran 
za člana prvog Narodnog odbora 
grada Zagreba, ali je kratko vri- 
jeme iza toga umro. 


Dobar glas, koji su Toplice uživa- 
le i daleko izvan naše domovine 
i sve veći priliv kupališnih gosti- 
ju iz sviju strana Austro-Ugarske 
i Srednje Evrope silili su Kaptol 
da uređuju Toplice i da se brine 
za veću udobnost gostiju. Već go- 
dine 1844. premještena je Pučka 
kupelj na preporuku županije va- 
raždinske u novopodignutu zgradu 
u donje mjesto, kako bi se iz gor- 
njeg mjesta, koje je bilo namije- 
njeno otmjenoj i razmaženoj pub- 
lici, uklonio promet sa desecima 
hiljada seljaka, koji su dolazili ra- 
di puštanja krvi, te su često pija- 
ni, nedovoljno obučeni i krvavi od 
barbiranja izlazili na ulicu prave- 


ći galamu i smutnje. Vladinom 
naredbom o zabrani puštanja krvi 
u zajedničkom bazenu godine 
1876. pregrađeno je to novo pučko 
kupalište, gdje su se morale ure- 
diti kabine u kojima se od tada 
taj posao vršio pojedinačno. Već 
godine 1824. rekonstruiran je sta- 
ri rimski vodovod pitke vode iz 
Tonimira, gdje se još nalazi rim- 
ski zahvat vrela u 30 m dugom 
tunelu. Istovremeno bio je uređen 
prostor između kastela, Konstan- 
tinovog doma i Josipove kupelji, 
gdje je zasađena aleja kestena. I 
iza Konstantinovog doma je ure- 
đen veliki vrt sa putevima i klu- 
pama za odmor gostiju. Stari ve- 
liki park iznad glavnog vrela bio 
je također znatno povećan. Mnoge 
gradnje i dogradnje kupališnih 
hotela, kupališta i gostionice, me- 
đu kojima je najznačajnija bila 
dogradnja zapadnog krila Kon- 
stantinovog doma sa velikom 
dvoranom za blagovaonu, omogu- 
ćile su boravak i liječenje veli- 
kom broju kupališnih gostiju (sl. 
30 i 31). Godine 1900. uvedena je 
u Konstantinovom domu i na pro- 
menadi uz kupalište acetilenska 
rasvjeta. Slijedeće godine dogra- 


deno je uz dom br. 3 Ivanovo ku- 
palište sa 10 kabina. Godine 1906. 
srušena je stara Josipova kupelj, 
pa se slijedeće godine pristupilo 
gradnji istoimenog velikog mo- 
dernog hotela i kupališta po pro- 
jektu arhitekta Benedeka i Ba- 
raniaya u secesionističkom slogu, 
koji je bio dovršen godine 1910. 
Tada su i oba kupališna hotela 
dobili električnu rasvjetu iz male 
centrale podignute u parku. U 
prizemnim — prostorijama — nove 





sl. 32 — Josipova kupelj (1910—1943.), u zadnjem planu kaptolski majur »Švajcarija« 


zgrade bila je uređena kinodvo- 
rana (sl. 32). 

U mjestu je bilo više dobro sorti- 
ranih trgovina, nekoliko mesnica 
i pekara, te više gostionica, koje 
su opskrbljivale kako domaće sta- 
novništvo tako i kupališne goste. 
Uz razne obrtnike postojala je u 
Toplicama kroz vrijeme trajanja 
glavne sezone i jedna zlatarsko- 
-draguljarska radnja, koju je ov- 
dje držao varaždinski zlatar Sor- 
lini. Od društva je najstarije top- 


sl. 33 — Stare kaptolske štale, gdje su se smještale ekipaže gostiju; pregrađene 


u hotel 1920—1924. (crtež mr. J. Čabriana) 

ličko društvo Dobrovoljno vatro- 
gasno društvo osnovano godine 
1889. koje je imalo i limenu glaz- 
bu. Poznato je bilo i tamburaško 
društvo, koje je nastupalo na go- 
stovanjima i u inozemstvu. Godi- 
ne 1907. osnovana je i »Hrvatska 
čitaonica«, koja se nalazila u pro- 
storijama gostionice br. 3 i pje- 
vačko društvo »Lahor«. 

Privreda topličkog područja bila 
je uslijed dugotrajnih feudalnih 
odnosa i udaljenosti od prometnih 
puteva vrlo zaostala i sastojala 
se od primitivne poljoprivrede na 
jako usitnjenom seljačkom posje- 
du, gdje je tek vrlo skučeno sto- 
čarstvo i vinogradarstvo davalo 
okolnom seljaštvu skromna sred- 
stva za život. Na obnovi vinogra- 
darstva iza uništenja vinograda od 
filoksere, kao i na podizanju vo- 
ćarstva istakao se koncem proš- 
loga vijeka toplički učitelj Stje- 
pan Fugger. Od ostalih privrednih 
djelatnosti nastaju i ovdje poku- 
šaji plasiranja kapitala i eksploa- 
tacija sirovina i jeftine radne sna- 
ge, pa se već godine 1781. pojav- 
ljuje manufaktura stakla u kap- 
tolskoj šumi kod sela Leskovca, 
koja je još radila godine 1836. 
Kunić nam spominje u svojoj 
knjizi godine 1828. i kaptolski 


i 


rudnik uglja, koji već više godina 
radi kod sela Drenovca. Godine 
1890. osnovano je društvo »Kal- 
nički ugljenici« i otvoren rudnik 
Ivanovo Polje kod Ljubeščice. Ve- 
liki kompleksi šuma na topličkom 
posjedu počeli su se također eks- 
ploatirati, pa je već godine 1886. 
industrijalac Bačić podigao u se- 
lu Drenovec pilanu, a kasnije 
tvornicu stolica, koju je doskora 
preselio u Varaždin. Tu tvornicu 
je zajedno sa tvornicom savije- 
nog pokućstva, koju je godine 
1895. osnovao grof Lambert na 
svom imanju u Slanju nedaleko 
Toplica, uz koju je bila i tvornica 
škroba i celuloze te paromlin, ot- 
kupila bečka tvrtka »Mundus«, pa 
se iz tih tvornica razvilo veliko 
industrijsko poduzeće u Varaždi- 
nu, dok su tvornica škroba, celu- 
loze i paromlin bili likvidirani. 
Tvornica se godine 1919. fuzioni- 
rala sa švicarskom firmom »Tho- 
net« i bila je iza Oslobođenja na- 
cionalizirana, te je iz nje danas 
nastao veliki industrijski kombi- 
nat »Florijan Bobić«. Oko godine 
1908. počela je u Toplicama sa ra- 
dom »Pučka štedionica«, koja se 
iza 1. svjetskog rata fuzionirala 
sa Centralnom bankom u Krapini 
i snjom zajedno propala. 


PRILIKE IZMEĐU 


DVA RATA 


Izbijanje svjetskog rata u srpnju 
godine 1914. zateklo je Toplice u 
najjačoj sezoni, ali su se doskora 
ispraznile. U Konstantinovom do- 
mu bila je uređena vojna bolnica 
gdje se liječilo više stotina vojni- 
ka i oficira cd posliedica rana i 
reumatičnih bolesti. 

Svršetkom rata znatno su se izmi- 
jenile prilike u lječilištu, jer su 
novonastale granice između Au- 
strije, Mađarske i Jugoslavije 
onemogućile dolazak u Toplice 
masama mađarskih seljaka i znat- 
no otežale dolazak gostiju iz osta- 

lih austrijskih zemalja, dok je sa- 
da dolazilo više gostiju iz Srbije. 
Društvene klase su se raspadom 
stare monarhije znatno izmijenile, 
što se odrazilo i u obliku života u 
lječilištu. 

Ipak je priliv novih gostiju iza 
rata, koji su tražili mogućnost li- 
ječenja svojih rana i tegoba iz ra- 
ta bio vrlo velik i postajao sve ve- 
ći, pa se osjećala velika oskudica 
na prostoru. Zato se već godine 
1920. pristupilo pregradnji bivših 
kaptolskih štala (sl. 33), uz gosti- 
onicu br. 2, gdje je podignut novi 


kupališni dom sa 67 soba i 20 ka- 
bina za kupanje. 

Hrvatsko zagorje kao najgušće 
naseljeni dio Jugoslavije nije ni- 
kada moglo prehranjivati svoje 
pučanstvo, pa je veliki dio sta- 
nowništva morao napuštati svoje 
domove i ići u druge krajeve za 
kruhom. Zato i Varaždinske Top- 
lice stagniraju po broju stanovni- 
ka, pa mnogi odlaze u zanate ili 
kao radnici u gradove, dok sa 
područja općine mnogi rade kao 
rudari po raznim rudnicima Ev- 
rope i Amerike. Ovdje su došli u 
priliku, da se upoznaju sa moder- 
nim radničkim pokretima, koje 
prenašaju i u svoju zemlju. Tako 
je već prije 1. svjetskog rata u 
Toplicama postojala među obrtni- 
cima i radnicima socijalistička 
grupa, koja je naročito bila ak- 
tivna među rudarima. Iza rata su 
se mnogi naši ljudi vratili iz rus- 
kog zarobljeništva, gdje su uzeli 
učešća u velikoj revoluciji i upoz- 
nali se sa marksističko-lenjinistič- 
kom naukom. 


Revolucija, koja je koncem rata 
srušila Austro-Ugarsku, oslobodi- 
la i ujedinila naše narode, bila je 
nošena širokim narodnim masa- 
ma, među kojima je najznačajniji 
udio imalo seljaštvo i radnička 
klasa, predvođena mnogim  po- 
vratnicima iz ruskog zarobljeni- 
štva. 


Tako već u prosincu 1918. djeluje 
u Toplicama Radničko vijeće, dok 
je socijaldemokratska partija na 
području općine Toplice tada bro- 
Jila oko 1200 članova, među koji- 
ma su se naročito isticali Dušak 
Stjepan, Blažaić Gizela, Drvarić 
Josip, Kanešić Stjepan i Đuro, 
Varga Josip i drugi. 

Jednako aktivna bila je partijska 
organijacija među rudarima Iva- 
novog Polja u Ljubeščici. 
Političke progone protiv članova 
partije poduzimale su vlasti, pa je 
iza proslave 1. maja 1919. mnogo 
članova bilo uhapšeno. Kad je u 
svibnju 1919. godine izbila pobuna 
u vojsci u Varaždinu, došlo je do 
oružane borbe članova topličke 
partijske organizacije sa žandar- 
merijom, u kojoj je poginuo Kogl 
Josip, a bilo je i ranjenih. U vezi 
s tim događajima osuđena je taj- 
nica partijske organizacije Gizela 
Blažaić pred vojnim sudom u Nišu 
na smrt, ali je kasnije pomilo- 
vana. 


Iza vukovarskog kongresa primila 
je organizacija ime Komunističke 
partije. Zloglasna Obznana i Za- 
kon o zaštiti države doveli su do 
zabrane Partije i prekinuli na du- 
lje vrijeme u ovom kraju njen po- 
litički rad. Od tada se politički 
život Toplica usredotočio u radu 
Radićeve Hrvatske seljačke re- 
publikanske stranke, koja je onda, 
barem na riječima, zastupala so- 
cijalna i protuburžoaska načela. 


0. 


Kad je iza smrti Stjepana Radića 
ta stranka pod Mačekovim vod- 
stvom postala još više buržoaska 
i reakcionarna te u interesu kapi- 
talističkih elemenata počela po- 
državati protunarodni prohitlerski 
kurs beogradske vlade, opet se 
počeo i na selu sve više osjećati 
rad komunističkih organizacija, 
koje su pripremale narod za slu- 
čaj izbijanja rata, a koji terori- 
stičke metode režimske policije 


nisu mogle zaustaviti. 


VARAŽDINSKE TOPLICE 


U NAHRODNO- 


OSLOBODILAČKOJ BORBI 


Iznenadni napad Njemačke na Ju- 
goslaviju, koji je 6. IV započeo 
bombardiranjem Beograda, nasta- 
vio se prelazom njemačkih trupa 
preko Drave. Tako su već 8. IV 
dva njemačka aviona bombardi- 
rala kolonu jugoslavenske artilje- 
rije, koja je bila na prolazu kroz 
Varaždinske Toplice, a 10. IV su 
njemačke trupe ušle u mjesto. 

Po okupatorskim silama uvedeni 
ustaški režim doskora je svojim 
brutalnim metodama i postupcima 


pokazao svoje pravo lice i odbio 
narodne mase od sebe, ispunja- 
vajući ih zgražanjem i strahom. 
Kada je nakon početka okupacije 
Centralni komitet Komunističke 
partije pozvao narod na ustanak 
i kada su se pojavili partizanski 
odredi, među njima i odred na ob- 
ližnjem Kalniku, narod ih je svu- 
da potpomagao i surađujući s nji- 
ma pružao pomoć. 

U akcijama, koje je Kalnički par- 
tizanski odred vršio organizira- 


sl. 35 — Oslobođenje Varaždinskih Toplica 28. IX 1943. god.: zgrada Josipove 
kupelji poslije sloma neprijateljskog otpora 








£1. 34 — Martin Puštek (1913—1944.) 


nim prepadima na pojedine stra- 
že, uporišta, cestovni saobraćaj i 
željezničke pruge Varaždin—Za- 
greb, Varaždin—Koprivnica i Ko- 
privnica—Zagreb, imale su i Top- 
lice izvjesnu stratešku važnost, pa 
je u njih doskora bila smještena 
i domobranska odnosno, od trav- 
nja 1942. ustaška vojna posada. Iz 
Toplica vođena je u travnju 1942. 
prva veća neprijateljska ofenziv- 
na akcija protiv kalničkih parti- 
zana, poslije koje je kraj svojeg 
rodnog sela Tuhovca teško ranjen 
i uhvaćen Joža Posavec-Zeleni, 
prvoborac ovog kraja, prekaljeni 
komunist i revolucionar još od 
1919. godine. Ustaše su ga strije- 
ljale u zagorskom Ivancu. 

Više boraca iz topličkog kraja iz- 
gubilo je živote širom naše zem- 
lje, među njima i Martin Puštek 
(sl. 34) istaknuti predratni na- 
predni učitelj, koji je kao prvi 
predstojnik prosvjetnog odjela 
ZAVNOH-a umro godine 1944. od 
prenapornog rada i podmukle bo- 
lesti. Ovom revolucionaru podig- 
nut je u rodnom selu Poljana Do- 
nja spomenik, rad Antuna Augu- 
stinčića. 

Osim već spomenute, iz Toplica 
je vođeno još nekoliko akcija za 
uništenje Kalničkog partizanskog 
odreda, koje su sve ostale bezus- 
pješne. Uslijed toga je kupalište 
te godine rata ostalo pusto, dok su 
domovi bili pretvoreni u vojne 1o- 

gore njemačkih i ustaških jedini- 
ca. 

Partizani su prvi puta ušli u Top- 
lice u noći 20. VII, kojom prili- 
kom je poginuo komandir Zagor- 
ske čete Slavko Mrkoci, te opet 
na 7. VIII 1943. Dne 5. IX podu- 
zeo je jedan kombinirani njemač- 
ki bataljon akciju protiv partiza- 
na, koji su se nalazili u Svibovcu. 
Partizani su ih napali na izlazu 
iz sela Tuhovec i jakom mitraljes- 
kom vatrom bataljon razbili, koji 
se jedva bijegom spasio ostavivši 
više mrtvih. Dan iza toga su nje- 
mački avioni iz osvete bombardi- 
rali Tuhovec. Poslije te akcije do- 
šla je u Toplice njemačka posada 
od oko 200 ljudi, koji su se smje- 
Stili u najljepšem lječilišnom do- 
mu, u Josipovoj kupelji. 26. IX 
napale su jake snage NOV i par- 
tizanski odredi taj njemački gar- 
nizon, koji se ušančio u zgradi, 
odbivši predaju. U borbi, koja je 
trajala dva dana bila je zgrada 
zapaljena i garnizon uništen, dok 
su se domobrani i žandari pre- 
dali odmah na početku napada 
(sl. 35). Tako su Toplice u borbi 
izgubile svoj najljepši dom, na 
čijem se mjestu danas nalazi spo- 
menik palim borcima, rad Luje 
Bezeredija. Iza uništenja garni- 
zona provedeni su izbori za prvi 
mjesni odbor narodnog oslobođe- 
nja. Koncem studenoga bila je u 
velikoj kupališnoj dvorani održa- 
na i važna konferencija Odbora 
narodnog oslobođenja za sjevernu 

Hrvatsku, kojoj je prisusvovalo 
200 delegata. Na ovoj konferenciji 
izabran je Okružni NOO Varaž- 
din. Dne 4. siječnja 1944. pro- 
valile su jake ustaške snage u 
Toplice i prisilile slabu partizan- 
sku posadu, koja se tada nalazila 
u Toplicama, na povlačenje. Od- 
mah su počeli progone i krvave 
represalije na nezaštićenom pu- 
čanstvu, pa su već prvog dana 
nekolicina bili povješani, među 
njima i električar Rokavec Mi- 
hajlo, koji je pomogao partizani- 
ma kod paljenja zgrade Josipove 
kupelji, dok su mnogi u selima i u 
svojim vinogradskim kletima iz- 
gubili živote, kao žrtve ustaškog 
terora. 


Dne 1. veljače 1944., zbog izdaje 
mjesnog župnika, neprijatelj je 
iznenadio IV bataljon brigade 
»Matija Gubec« u Svibovcu i raz- 
bio ga. Izdajicu je ubrzo stigla za- 
služena kazna, a tijela poginulih 
boraca počivaju danas u spomen- 
-kosturnici. 


NO snage su često vršile prepade 
na Toplice, pa su iste godine u 
listopadu u dva navrata izbacile 
ustaše iz Toplica na kraće vrije- 
me, dok nisu konačno 8. V 1945. 
istjerale njemačke i ustaške sna- 
ge iz Toplica i oslobodile cijelu 
zemlju od neprijatelja, pljačke, 
straha i terora, položivši u borbi 
mnogo života za ideale slobode i 
pravde, koje je nosila narodna re- 
volucija. 


VARAŽDINSKE TOPLICE 


DANAS 


Poslije Oslobođenja nastale su 
nove prilike za Var. Toplice. Za- 
konom o agrarnoj reformi prešle 
su konačno godine 1945. iza 830- 
-godišnje pripadnosti i vladavine 
zagrebačkog Kaptola u narodne 
ruke. Ratna pustošenja ostavila su 
na Toplicama teške tragove i po- 
sljedice. Kupališni domovi, od ko- 

jih je najljepši u borbama izgorio, 
bili su potpuno demolirani, bez 
pokućstva, prozora i vratiju, ku- 
pališta potpuno zapuštena, pa se 
moralo odmah pristupiti obnovi 
zgrada i ponovnom uređenju. 

Nove prilike postavile su i posve 
nove zadatke našim lječilištima. 
Veliki broj invalida trebalo je os- 


posobiti i vratiti u normalni život. 
Proširenje socijalnog osiguranja 
imalo je za posljedicu potrebu sve 
većeg bolničkog prostora. Varaž- 
dinske Toplice, koje su raspola- 
gale sa velikim brojem ležaja, bile 
su kao i ostale naše toplice ure- 
đene za rad samo za vrijeme ljet- 
nih mjeseci, koliko je trajala ku- 
pališna sezona, pa nisu u punoj 
mjeri mogle iskorištavati svoje 
kapacitete. To je dalo poticaj, da 
se u Toplicama osnuju stalne bol- 
nice ili bolnički odjeli, te rehabi- 
litacioni centri. U tu svrhu pri- 
stupilo se potrebnim adaptacija- 
ma domova i kupališta, te popu- 
njavanju sa visokokvalificiranim 
i srednjim stručnim kadrom. Tre- 
balo je urediti ambulante i labo- 
ratorije, te tako postepeno orga- 
nizirati liječenje na osnovu no- 
vijih medicinskih naučnih metoda, 
koristeći tu uz balneološko-kli- 
matske i sve druge faktore suvre- 
mene medicinske nauke. U tom 
pogledu su naša kupališna lječi- 
lišta pokročila velikim koracima 
naprijed, napustivši stare metode 
liječenja, koje su se osnivale is- 
ključivo na empiriji i liječenju 
desetaka bolesti, uglavnom ter- 
malnom vodom. 

Rezultat takvog razvoja je prera- 
stanje topličkog Kupališnog lječi- 
lišta u modernu Bolnicu za reu- 
matske bolesti i rehabilitaciju, 
koja je po svojim kadrovima, op- 
remljenosti i nivou usluga pozna- 
ta i daleko izvan granica naše 
zemlje. Izgrađen je veliki objekt 
za hidroterapiju, a pušten je u 
promet i vrlo lijepi otvoreni pli- 
vački bazen. U svim prostorijama 
kupališnih domova uvedeno je 
centralno grijanje i tekuća voda. 
Nedavno je kompleks glavne bol- 
ničke zgrade (»Konstantinovog do- 
ma«) zaokružen izgradnjom hote- 
la B-kategorije »Terme« sa 190 
kreveta, koji je uređen vrlo mo- 
derno i funkcionalno a svojim 
vanjskim izgledom lijepo se ukla- 
pa u historijsku jezgru naselja (sl. 
36). Tako sada Varaždinske Top- 
lice imaju oko 1100 kreveta, od 
kojih se oko 500 nalazi u kućnoj 
radinosti, što omogućuje liječenje, 
rehabilitaciju, rekreaciju i prijat- 
ni boravak velikom broju gostiju. 
Iako su Toplice prigodom terito- 
rajalne podjele godine 1962. pres- 
tale biti upravno središte općine, 
to se one posljednjih godina bri- 
gom narodnih vlasti ipak znatno 





razvijaju. Izgrađeni su ogromni 
staklenici, danas u sastavu zagre- 
bačkog »Žitnjaka«, u kojima se 
uzgajaju karanfili i ruže, a pored 


sl. 37 — Mr. ph. Josip Čabrian (1898— 
1969.) u vrijeme osnivanja Muzeja 


njih je izrasla — perspektivna 
»Tvornica opruga«. Asfaltiranjem 
Svih prilaznih cesta postale su Va- 
raždinske Toplice još više pristu- 
pačne. Značajan uvjet za ubrzani 
razvoj ostvaren je 1972. god. iz- 
gradnjom vodovoda, četvrtog po 
redu u povijesti ovog mjesta, koje 
je zbog obilja termalne vode odu- 
vijek oskudijevalo pitkom vodom. 
Uz to, realno je za očekivati da će 
skoro donošenje urbanističkog 
plana (drugog po redu) te plani- 
rana izgradnja rekreacionog cen- 
tra i već započeta modernizacija 





ugostiteljstva, dati ovom od dav- 
nina poznatom starom lječilištu, 
koje leži u jednom od najslikovi- 
tijih krajeva Hrvatskog zagorja, 
nove mogućnosti za još snažniji 
razvoj. 

Varaždinske Toplice, kao jedno od 
najstarijih naših lječilišta, posje- 
duju i mnoge ostatke svoje davne 
prošlosti, od kojih su najpoznatiji 
impozantni arheološki ostaci ku- 
pališta i svetišta iz doba rimskoga 
carstva. Mnogo arheoloških nala- 
za, te raznih drugih dokumenata i 
predmeta iz raznih epoha njiho- 
vog dugog razvojnog puta kroz 
prošlost, koji između ostaloga im- 
presivno govore o višetisućljetnoj 
empiriji liječenja termalnom vo- 


sl. 36 — Hotel »Terme« 


dom, čuvaju se u zbirkama toplič- 
kog muzeja. Ovaj muzej, nastao 
zbog potrebe spašavanja i zaštite 
tog historijskog materijala još go- 
dine 1937. kao lječilišna zbirka, 
rezultat je samoprijegornog rada 
uglednog topličkog ljekarnika mr. 
ph. Josipa Čabriana, koji se od 
amatera razvio do poznatog histo- 
ričara, arheologa, konzervatora i 
muzealca (sl. 37). Muzej posjeduje 
arheološku, balneološku, kultur- 
no-historijsku, etnografsku (sl. 38) 
i zbirku narodne revolucije te za- 
jedno sa svim onim što je izraslo 
uz termalno vrelo i jedinstvenim 
prirodnim ljepotama snažno pri- 
vlači brojne goste u ovo dražesno 
naselje i drevno lječilište (sl. 39). 


sl. 38 — Etnografska zbirka Muzeja, drvena seoska kuća iz 1801. god., prenesena 


u Varaždinske Toplice iz sela Možđenca 








sl. 39 — Stari grad (pregrađeni kastel) u kojem je smješten izložbeni dio Muzeja Varaždinskih Toplica 

